qundao/data-zh-poetry huggingface dataset:
和箕仙
作者：庞嵩
朝代：明

碧天如洗月华开，紫府骖虬下玉台。清路跸传仙佩迥，隔云声袅洞箫哀。驽骀志国惭公识，诗礼传家任后来。山馆岂堪留夜话，漫同诗酒且徘徊。
和赵瀔阳游罗浮六首 其一 宿冲虚观
作者：庞嵩
朝代：明

古洞藏勾漏，琪宫挹太清。执鞭瀛岛客，飞舄紫芝城。烛底流金液，云中起玉笙。廿年尘鞅外，时得寄幽情。
和赵瀔阳游罗浮六首 其三 访叶子石洞
作者：庞嵩
朝代：明

骑牛仙子远，卜筑隐人居。阁有匡时策，亭庋问字书。云烟随杖屦，霖雨入耕锄。客至冠裳倒，休嫌礼数疏。
和赵瀔阳游罗浮六首 其二 过青霞谷
作者：庞嵩
朝代：明

路引朱明宅，楼高倚翠霞。江门曾授钵，沙贝此移家。坐榻光风远，敲诗到日斜。玉梢梅吐白，端可记年华。
和赵瀔阳游罗浮六首 其五 望玉女峰
作者：庞嵩
朝代：明

颇厌英皇宅，偏宜冷翠间。绡烟笼月脸，膏雨洗云鬟。瘦骨卑春态，真丹驻老颜。瑶池疑有约，翘首玉门关。
和赵瀔阳游罗浮六首 其六 登飞云嵿
作者：庞嵩
朝代：明

四百撑天柱，孤高是此峰。霄中红日绚，崦半白云封。控引沧溟阔，衡分岱岳宗。微茫归路晚，应听定禅钟。
和赵瀔阳游罗浮六首 其四 宿黄龙洞
作者：庞嵩
朝代：明

耽山偏我僻，阅世总云浮。屋角游丝静，庭空积翠稠。出门迎道侣，入室愧前修。五百乾坤会，今经到几秋。
和赵瀔阳游罗浮六首·宿冲虚观
作者：庞嵩
朝代：明

古洞藏勾漏，琪宫挹太清。执鞭瀛岛客，飞舄紫芝城。烛底流金液，云中起玉笙。廿年尘鞅外，时得寄幽情。路引朱明宅，楼高倚翠霞。江门曾授钵，沙贝此移家。坐榻光风远，敲诗到日斜。玉梢梅吐白，端可记年华。骑牛仙子远，卜筑隐人居。阁有匡时策，亭庋问字书。云烟随杖屦，霖雨入耕锄。客至冠裳倒，休嫌礼数疏。耽山偏我僻，阅世总云浮。屋角游丝静，庭空积翠稠。出门迎道侣，入室愧前修。五百乾坤会，今经到几秋。颇厌英皇宅，偏宜冷翠间。绡烟笼月脸，膏雨洗云鬟。瘦骨卑春态，真丹驻老颜。瑶池疑有约，翘首玉门关。四百撑天柱，孤高是此峰。霄中红日绚，崦半白云封。控引沧溟阔，衡分岱岳宗。微茫归路晚，应听定禅钟。
和颖翁邹公祖署中纪怀四章 其一 爱树
作者：庞嵩
朝代：明

南国挺奇树，密叶披华盖。辉映紫薇楼，青葱护晨霭。星霜阅岁久，雨露从天霈。继咏甘棠篇，谁能拜剪害。愿言培其根，长春物同泰。何以钟爱深，邹侯此停旆。清标琴鹤随，夜告焚香酹。扩此生生仁，覃恩及无外。
和颖翁邹公祖署中纪怀四章 其三 听鸟
作者：庞嵩
朝代：明

粤徼闻啼鸟，恍惚乡国音。停云在树杪，尺五连苍阴。出门寄遥瞩，乃隔庾江岑。乘风欲插羽，安得从飞禽。抚弦重叹息，聊作兼葭吟。我有南薰调，可以开烦襟。昔贤异出处，意气仍盍簪。范老忧时念，且罄平生心。
和颖翁邹公祖署中纪怀四章 其二 �竹
作者：庞嵩
朝代：明
体裁：古风

皎日丽长空，潜幽亦可觏。云胡蔽亏者，繁枝闇未透。造化本至公，赋予因材授。攘剔固有宜，匪意行诛宥。窗牖兹玲珑，重门敞前后。谁实为此功，对有曰时茂。堂虚早生白，清风散炎昼。切磋成有斐，七贤非晋旧。有箦金斯纯，扶疏月可漏。欲挹伶伦子，截作长筒奏。
和颖翁邹公祖署中纪怀四章 其四 莳菜
作者：庞嵩
朝代：明

忆昔长白居，画粥断齑菜。此时意可忘，移根种园内。肉食岂不甘，藿食味终在。举箸踰万钱，寰中几人再。欲寡心自恬，风波亦可耐。正己端垂裳，茹草曾躬耒。貌瘦天下肥，恶食良自爱。持此一介严，行行陟台鼐。
和颖翁邹公祖署中纪怀四章·爱树
作者：庞嵩
朝代：明

南国挺奇树，密叶披华盖。辉映紫薇楼，青葱护晨霭。星霜阅岁久，雨露从天霈。继咏甘棠篇，谁能拜剪害。愿言培其根，长春物同泰。何以钟爱深，邹侯此停旆。清标琴鹤随，夜告焚香酹。扩此生生仁，覃恩及无外。皎日丽长空，潜幽亦可觏。云胡蔽亏者，繁枝闇未透。造化本至公，赋予因材授。攘剔固有宜，匪意行诛宥。窗牖兹玲珑，重门敞前后。谁实为此功，对有曰时茂。堂虚早生白，清风散炎昼。切磋成有斐，七贤非晋旧。有箦金斯纯，扶疏月可漏。欲挹伶伦子，截作长筒奏。粤徼闻啼鸟，恍惚乡国音。停云在树杪，尺五连苍阴。出门寄遥瞩，乃隔庾江岑。乘风欲插羽，安得从飞禽。抚弦重叹息，聊作兼葭吟。我有南薰调，可以开烦襟。昔贤异出处，意气仍盍簪。范老忧时念，且罄平生心。忆昔长白居，画粥断齑菜。此时意可忘，移根种园内。肉食岂不甘，藿食味终在。举箸踰万钱，寰中几人再。欲寡心自恬，风波亦可耐。正己端垂裳，茹草曾躬耒。貌瘦天下肥，恶食良自爱。持此一介严，行行陟台鼐。
和题晕泉岩壁
作者：庞嵩
朝代：明

绝壁开灵窍，飞湍落翠微。坐来尘鞅寂，听彻太音稀。雾湿栖玄豹，霞光映彩晖。乘槎天上事，何必问支机。
咏归亭
作者：庞嵩
朝代：明

四时都是春，佳兴与人共。洒洒风月怀，一行一吟弄。
咏荔二首
作者：庞嵩
朝代：明

贝叶琼枝万颗丹，累垂当户压雕栏。炎天冰碗浆沉玉，相对浮瓜午共閒。一骑红尘博笑馀，马嵬归后故宫墟。吾皇不入南人贡，留得苍阴火万株。
咏荔二首·其一
作者：庞嵩
朝代：明

贝叶琼枝万颗丹，累垂当户压雕栏。炎天冰碗浆沉玉，相对浮瓜午共閒。
咏荔二首·其二
作者：庞嵩
朝代：明

一骑红尘博笑馀，马嵬归后故宫墟。吾皇不入南人贡，留得苍阴火万株。
喜会归安二尹徐石濑乡丈赋赠并谢二首
作者：庞嵩
朝代：明

震泽无波风正晴，扁舟兰桨透湖城。数千里路逢知己，三十馀年话旧情。丹壑沧洲饶我老，清时黄绂羡君荣。希天圣学参天业，珍重平生是此诚。巨镇湖滨古郡城，归安雄邑并乌程。人言此地应难治，今喜吾君独擅名。春盎罗浮敷雨润，秋涵石濑湛冰清。湖邦已见真诚动，指日徵书下帝京。
喜会归安二尹徐石濑乡丈赋赠并谢二首·其一
作者：庞嵩
朝代：明

震泽无波风正晴，扁舟兰桨透湖城。数千里路逢知己，三十馀年话旧情。丹壑沧洲饶我老，清时黄绂羡君荣。希天圣学参天业，珍重平生是此诚。
喜会归安二尹徐石濑乡丈赋赠并谢二首·其二
作者：庞嵩
朝代：明

巨镇湖滨古郡城，归安雄邑并乌程。人言此地应难治，今喜吾君独擅名。春盎罗浮敷雨润，秋涵石濑湛冰清。湖邦已见真诚动，指日徵书下帝京。
喜何菊亭来顾用韵奉答
作者：庞嵩
朝代：明

钓竿持老济川舟，翠竹沙堤一碇留。坐看汐潮随日长，听从风雨过云收。忧时总白双蓬鬓，阅世还青此巨眸。樽酒幸逢今日话，天关重约几时游。
喜崔太冲先生新入社
作者：庞嵩
朝代：明

东北有佳人，独抱长吟膝。去予尺五天，宛隔中央突。洛社罗襟裾，折简故相屈。振缨时一来，共嗅芝兰室。忽然风雨惊，乍走龙蛇笔。莫是左太冲，深衣变君实。
喜归吟二首
作者：庞嵩
朝代：明

五十年来渐觉衰，炼磨筋骨强撑持。空怀尽瘁功犹拙，颇解知非过每滋。执法有时偏自信，论心千古更谁欺。国恩深处惭无报，赢向朱明慰所思。七洞从今适所归，山光物色旧依依。云收雨歇黄龙伏，天霁樊开白鹤飞。漱石齿沾玄酒淡，括囊弦静太音稀。仙群定合饶予懒，得振衣时且振衣。
喜归吟二首·其一
作者：庞嵩
朝代：明

五十年来渐觉衰，炼磨筋骨强撑持。空怀尽瘁功犹拙，颇解知非过每滋。执法有时偏自信，论心千古更谁欺。国恩深处惭无报，赢向朱明慰所思。
喜归吟二首·其二
作者：庞嵩
朝代：明

七洞从今适所归，山光物色旧依依。云收雨歇黄龙伏，天霁樊开白鹤飞。漱石齿沾玄酒淡，括囊弦静太音稀。仙群定合饶予懒，得振衣时且振衣。
喜惺庵弟得归
作者：庞嵩
朝代：明

春草池塘拂钓矶，九边吾弟自西归。金针欲补明皇衮，且得斑斓舞旧衣。
喜袁少参入贺再至
作者：庞嵩
朝代：明

双舄下枫宸，炎蒸渡海垠。蔽芾频怀召，东南喜借恂。衣冠仍夙范，雨露渥新仁。乐国清狐鼠，中原见凤麟。□□□□□，□□□□□。令甲遗镌在，仓箱稔粟陈。天涯重戴日，海国又逢春。何幸康衢里，歌同击壤民。
喜陈中阁刘三台二公入会
作者：庞嵩
朝代：明

石门控沙表，空中见中阁。洒洒遗世氛，勇脱簪缨缚。蜿蜒迤三台，乌石层城角。一表李密情，肯以三公博。东西各天隅，乌兔自腾跃。梦寐隔蒹葭，中央讵能泊。幸有缩地缘，共赴香山约。九老联衣冠，七贤岂遗落。江湖轸忧君，窈窕聊寻壑。出岫云何心，归飞鸟自乐。沉吟续骚雅，图书阐河洛。与之同逍遥，翱翔遍寥廓。
喜黎杨二年侄与儿联舟兼寄京邸诸年丈二首
作者：庞嵩
朝代：明

通家二三伴，楚楚同年子。愿言升公同，同寅赓喜起。新剑始出匣，老剑频濯磨。共斩长桥蛟，于焉息鲸波。
喜黎杨二年侄与儿联舟兼寄京邸诸年丈二首·其一
作者：庞嵩
朝代：明

通家二三伴，楚楚同年子。愿言升公同，同寅赓喜起。
喜黎杨二年侄与儿联舟兼寄京邸诸年丈二首·其二
作者：庞嵩
朝代：明

新剑始出匣，老剑频濯磨。共斩长桥蛟，于焉息鲸波。
四峰书院怀文敏公
作者：庞嵩
朝代：明

渭滨人去远，岳岳斗边看。入室思追步，乘风愧刷翰。纲常千古重，胆气万奸寒。孰揭擎天柱，颓波一障澜。
回岐
作者：庞嵩
朝代：明

日午暂停舟，回岐抱水口。赖汝遏狂澜，谁从蛟龙走。近水新筑城，一角摧湍溜。负薪有反裘，惜尔皮毛朽。
坐安期次苏山韵
作者：庞嵩
朝代：明

花老春深燕子飞，越王宫阙总熹微。青囊赤枣今何在，赢得丹岩旧草衣。
壬申暮春绪山先生管南坪孙蒙泉徐水南郦仲玉饯别于天真用韵
作者：庞嵩
朝代：明

万象森然未朕时，敢云根外别寻枝。心从动处方徵默，身到恒行始透知。大小本来天与备，会通应自性生随。功夫体用无差别，细把精微再问师。
夏日天关纳凉
作者：庞嵩
朝代：明

院深疑洞府，地僻寄城闉。九曲天湖袅，千章古木屯。丹灶尚伏火，粉蝶碾冰轮。短葛飘轻袂，何妨酒数巡。
夜坐
作者：庞嵩
朝代：明

床头微雨过，月光透桐影。徘徊步玉除，徙倚绝人境。洒落三五星，亏蔽微明景。隋珠惜所投，贝叶翻来冷。润渥已不多，离披孰为整。感此偶适逢，悠然发深省。阴晴本无常，明晦须臾顷。风雨任时变，太虚自悬迥。刮垢镜斯晃，去醨酲乃醒。请看蟾蜍光，万古飞云巅。
大忠祠集熊张周李四郡守论学
作者：庞嵩
朝代：明

番山引出清溪源，粤国城南旧有园。诗社昔曾推五子，道传今更话诸尊。殊方冠盖同心会，异代英雄浩气存。要得江湖坚老卧，尚烦台鼎重调元。
天山堂避暑
作者：庞嵩
朝代：明

六月炎荒疑冻雪，天山池馆枕幽城。已无酷吏阶前拥，时有故人天上迎。竹叶影侵诗骨瘦，柳梢柔飏葛衣轻。出门咫尺驱驰地，便有炎凉几世情。
天山草堂复投壶礼
作者：庞嵩
朝代：明

投壶盘辟短长歌，狸首风猷浑未磨。奏鼓已曾宗鲁薛，奉觞犹自洽中和。高天焕揭槫桑日，巨海源通星宿河。要识三千皆峻极，觉来宗往是谁多。
天真上院郦玄厓分韵
作者：庞嵩
朝代：明

凌空飞舄逐云游，直跨龙山最上头。北斗世瞻新建迹，南洲人倚仲宣楼。岩披宿雾惊玄豹，座瞰春潮起白鸥。蓬岛碧涵天外阔，恍疑烟景亦罗浮。
天香草堂见梅
作者：庞嵩
朝代：明

丹桂丛中绿野堂，一枝寒玉透东墙。天心乍转今惊复，海国从来先得阳。老鹤新诗和靖子，玉容仙骨小刘郎。和羹欲试调元手，渐引嫦娥不断香。
奉答宗室瑞昌府虚白殿下次来韵
作者：庞嵩
朝代：明

燕谋丰芑此邦畿，帝座千年仰紫微。报国有心无可效，独怜身瘦得民肥。
孤志吟
作者：庞嵩
朝代：明

王藩守国惟典章，小臣奉法釐封疆。分符邈邑能几许，爱民即是尊天皇。皇恩浩荡涓埃竭，铮铮不改衷肠铁。民穷岂令污吏横，民柔岂忍淫威轶。抗言誓欲挽狂河，死生富贵奚足多。尧天怒霁轻垂罚，谪官犹寄番禺阿。史可典簿领，低徊愆尤免。孤臣矢志祇自知，讵计芳名常不殄。君不见梁傅贾，流涕至死悲堕马。又不见汲黯忧，戆忠直寝淮南谋。千古万古将谁仇，千古万古将谁仇。
孤根白葵
作者：庞嵩
朝代：明

生来托孤根，滋培得深护。朱夏花殷红，尔独守贞素。逢时试一开，沾沾雨和露。晓晴朝暾披，夜月流光布。清阴能几何，停停矢自固。本无摘实功，而岂争妍妒。移根且归来，植向空齐路。观生生不穷，趋庭步亦步。旧时冰雪肌，犹向苍根吐。喜尔瘦且癯，不为缁尘污。扬州鹤本无，大嚼谁能副。酌水一劝之，清风时自度。清白如可传，姚魏宁荣慕。
宁德李大华死倭难
作者：庞嵩
朝代：明

梓里人豪入史评，撄城遗烈太常旌。光华浮世谁无死，忠荩如公不浪生。宁泮早占池尽赤，番山长羡月孤明。纷纶节概应千古，结草先传抗杜兵。
宜章寄玄圃弟
作者：庞嵩
朝代：明

万青排汉拥屏门，山内孤城郭外村。百曲溪流开线路，忽闻鸡犬讶桃源。
客有剧谈三教同异者折之用韵
作者：庞嵩
朝代：明

阖辟乾坤阴复晴，动根原向静中生。腔含一掬诸天阔，印落千川孤月明。掌上指南应有准，耳边诐说更谁撄。问津拟欲乘槎去，共浣银河一派清。
宿大径梦中得诗后二句足前寄弟玄圃
作者：庞嵩
朝代：明

初秋凉动暑全消，路入端溪径水遥。棣萼有怀情不尽，片云将月过西樵。
宿安口
作者：庞嵩
朝代：明

晓霜散晴旭，北风收微寒。谷车见牛转，绵贝归舟盘。赖此济荒岁，可以无饥寒。共听沧浪曲，知尔百口安。
宿采石太白祠
作者：庞嵩
朝代：明

朝登采石矶，莫宿采石祠。俯仰百代豪，风流尚依依。解靴挫力士，秉砚轻蛾眉。蕃夷信桀骜，一纸馀麾披。渔阳有鼙鼓，何乃旋致之。才高世难用，宠过忌亦随。祢生老瞒沮，贾傅文皇师。英辙固同迈，羁靮良所宜。世有万镒珍，愿我戢光辉。
寄亲旧
作者：庞嵩
朝代：明

一入滇南万里程，乡园亲旧总关情。相逢樽酒论何日，得遇飞鸿且寄声。
寄元冈诸老暨子弟
作者：庞嵩
朝代：明

忆别愁多绪，临笺愧懒予。椿荆宜肖旧，兰桂近何如。鼓棹千江月，传家万卷书。紫霄别平地，随意各怡愉。
寄冼少汾主政
作者：庞嵩
朝代：明

买醉分春道，凭高忆少汾。洞中长爱日，树杪几怀人。叱驭青牛出，移书白鹿新。倘然双燕在，遥借日同论。
寄徐南阆
作者：庞嵩
朝代：明

面缔人群易，心符古道难。犹期双凤起，未惜一龙蟠。绿树罗山合，缁尘蓟北寒。春来知有寄，能不付飞翰。
寄新兴诸子二首
作者：庞嵩
朝代：明

缥缈罗浮紫翠巅，新州腾步忆诸贤。分携莫论当时事，记取黄龙古洞天。四百罗浮想旧游，共随飞舄几新州。道交本与神交合，为寄仙风道骨流。
寄新兴诸子二首·其一
作者：庞嵩
朝代：明

缥缈罗浮紫翠巅，新州腾步忆诸贤。分携莫论当时事，记取黄龙古洞天。
寄新兴诸子二首·其二
作者：庞嵩
朝代：明

四百罗浮想旧游，共随飞舄几新州。道交本与神交合，为寄仙风道骨流。
寄朱汝政
作者：庞嵩
朝代：明

虬干高插天，溪水常在地。仙客归罗浮，飞舄几人至。酌水餐茯苓，共服先天气。妙诀有真传，谁解忘言意。
寄李栖霞道士
作者：庞嵩
朝代：明

为语栖霞子，朱明石阁中。象棋柯斧烂，龙鼎汞丹烘。醉枕麻姑秘，閒房仙女东。客从人世去，飞锡又谁同。
寄林诚伯
作者：庞嵩
朝代：明

苏泉别去今经久，铁砚磨坚志若何。欲识道行真胜会，日晴东海已无波。
寄梁年兄公履
作者：庞嵩
朝代：明

路马金台别，江鱼尺素多。梦魂徒想像，肥瘠近如何。日暖迎阳石，风晴珠海波。相携定何日，樽酒对长歌。
寄沈梅冈四首
作者：庞嵩
朝代：明

乾坤邂逅识同心，孤鹤横霄度好音。影透碧云劳仰探，令人不语独沉吟。百年天地几同心，偶识焦桐共此音。归去独看明月上，括囊聊尔付长吟。静时观物动观心，酒到方玄乐太音。安乐小窝人未睡，更从花下共沉吟。万象原来祇一心，目中成色耳成音。到头会领无言意，拍手光风自在吟。
寄沈梅冈四首·其一
作者：庞嵩
朝代：明

乾坤邂逅识同心，孤鹤横霄度好音。影透碧云劳仰探，令人不语独沉吟。
寄沈梅冈四首·其三
作者：庞嵩
朝代：明

静时观物动观心，酒到方玄乐太音。安乐小窝人未睡，更从花下共沉吟。
寄沈梅冈四首·其二
作者：庞嵩
朝代：明

百年天地几同心，偶识焦桐共此音。归去独看明月上，括囊聊尔付长吟。
寄沈梅冈四首·其四
作者：庞嵩
朝代：明

万象原来祇一心，目中成色耳成音。到头会领无言意，拍手光风自在吟。
寄温于静
作者：庞嵩
朝代：明

有美温婺源，簿政适伊始。三月期可观，期年政声起。民方借长惠，云胡遽归止。斯道废与兴，天乎岂人使。好赋渊明词，遗经教诸子。岂无燕山桂，跨灶光前趾。
寄陈右洲
作者：庞嵩
朝代：明

我爱右洲子，相怀隔曲湄。汀葭秋水合，村树晚云移。砚榻交情在，琴樽逸兴驰。何当频缩地，细与话心期。
寄题都春馆
作者：庞嵩
朝代：明

地与人俱杰，千年淑气回。生成知帝造，楼阁倚天开。帘捲云霞宅，花明锦绣堆。鸟喧时到枕，蜃气自成台。翠入阶前草，阳生岭上梅。苍云天外变，紫气日边来。水势环双玉，山光秀列台。疏钟晴报寺，好月夜浮杯。华国书香远，名家宦业恢。迎仙徒缥缈，望省已崔嵬。桃李当门盛，同声咏有莱。
寄黄斗南
作者：庞嵩
朝代：明

慈母东归赤子寒，岘山飞泪洒江干。骢蹄拟借天风便，懊恼关前路雪漫。
寄黄默斋
作者：庞嵩
朝代：明

一毡怜独冷，九载尚儒官。过雨兼时洽，看春易地宽。树深云外叶，丹老鼎中丸。万里风初厚，天池翮正抟。
寒翠亭
作者：庞嵩
朝代：明

本无媚春态，岂与群世争。贞心对此石，寒岁结真盟。
寒食
作者：庞嵩
朝代：明

一烬绵山见未能，至今闻说总堪矜。尧庭自合栖巢父，汉室何妨傲子陵。肉食土茅遗割股，蛰蛇风雨愤龙升。君臣义分嗟何及，禁火千山俗尚仍。
寒食
作者：庞嵩
朝代：明

寒食不寒食，广与邺俗殊。感此寒食辰，怆然罢琴书。晋文亦英君，患难与之俱。而乃忘安乐，弃置绵山居。臣心有如石，屹立不可渝。臣心有如火，烈烈谁能濡。吾闻古来相，梦肖筑岩壖。亦有勤故交，物色勤劬劬。胡为烈山泽，虐焰无遗株。抱木以自完，长使行人吁。
寿冯骛洲七十一
作者：庞嵩
朝代：明

溟渤丝纶一钓航，蓼汀蒲渚寄行藏。孤飞野鹜意同适，近对海鸥机自忘。座上白眉推独长，镜中黄发羡谁康。撑持吾道千年力，纵到从心也自强。
寿刘素予七十一
作者：庞嵩
朝代：明

天香堂上寿筵开，环佩诸仙沓沓来。麟脯乍分蓬岛味，蚁樽方进紫霞杯。交修如尔同金锡，赓咏迟予继杞莱。独喜天关邻菊地，年年胜赏得追陪。
寿唐母定江太守妻
作者：庞嵩
朝代：明

气肃秋高天宇清，丹枫遥映彩霞明。蟠虬干长寒能劲，老鹤皋鸣日正晴。锦帔昔曾沾渥露，胆丸仍见树家声。承乾欲问前朝绩，牧守司徒有令名。
寿喜逢元为邝五岭
作者：庞嵩
朝代：明

与君丁卯共悬弧，出处同心道未孤。最羡三州留赵鹤，早辞双阙对张鲈。朱明入夏新开箓，隆庆当乾始握符。十二万年交世会，便从初历纪皇图。南海衣冠奕世贤，春风棠棣总翩翩。绣衣遗范传康乐，柳絮高才翕惠连。令德自宜歌寿喜，醉怀仍解鼓喧阗。俗缘不上心头累，扶水云根老地仙。
寿喜逢元为邝五岭·其一
作者：庞嵩
朝代：明

与君丁卯共悬弧，出处同心道未孤。最羡三州留赵鹤，早辞双阙对张鲈。朱明入夏新开箓，隆庆当乾始握符。十二万年交世会，便从初历纪皇图。
寿喜逢元为邝五岭·其二
作者：庞嵩
朝代：明

南海衣冠奕世贤，春风棠棣总翩翩。绣衣遗范传康乐，柳絮高才翕惠连。令德自宜歌寿喜，醉怀仍解鼓喧阗。俗缘不上心头累，扶水云根老地仙。
寿席太公八十四
作者：庞嵩
朝代：明

天章银汉夜的烁，亘汉祥光耀南极。个中原有老人星，丈人子孙相对明。几元几会几运世，历数绵延浑莫计。帝庭有命下南陬，安南郁翠山川绸。宪皇乙未升平日，税驾辕门系麟绂。箓中瑞庆悬桑弧，年年二月二十一。春和景媚暄长天，当歌对酒花正妍。嫦娥仙乐虚空下，朱颜粉黛总当前。王母桃，安期枣，龙羞杂荐蓬壶岛。鹿鸣鹤舞天风和，长伴仙真同不老。膝下有子为李官，不论小，不论尊。斑衣昼锦都成欢，况有善养兼贤孙。今年八十四，明年八十五，百岁千秋从此数。洋洋海屋时添筹，南山常苍日常午。从教彩凤衔丹图，希夷稳卧空山庐。但祝明皇万万祀，康平四海皆无虞。行握杖，倦枕书，静观日月澄太虚。掷却瓠瓢无聒耳，康衢里巷亦得闻都俞。
寿沈母
作者：庞嵩
朝代：明

仙子凌空跨鹤来，碧桃香荐紫霞杯。不须海上论筹算，祇看梅花岁岁开。
寿盛东园八十一
作者：庞嵩
朝代：明

春水南来太乙船，偶逢南极会诸仙。丹回龙鼎三三转，数衍龟畴九九年。举案齐眉谐健老，称觞环膝舞翩跹。白云远隔红尘路，一枕华山自在眠。
寿蒲洞阳封君
作者：庞嵩
朝代：明

洞阳本是纯阳侣，惯向洞庭弄烟渚。药洲穗圃时来过，块然薜荔丛间处。胸中在昔富明经，眼底英才沐时雨。赢得康民济世方，授与庭趋肇光绪。玉皇眷宠来自天，凤诏龙章旌汝贤。黄堂远寄南山颂，紫府今开北海筵。麟凰之脯蟠桃鲜，佩环趋跄并岛仙。雅歌投壶洽贞素，肯烦舞袖荐婵娟。惭予蹑履香山后，乍听钧天乐始奏。清商一曲薄太清，叠转薰风民物阜。仰视榴花燃，俯挹芝兰臭，美景芳晨婉相凑。主人乐意欣陶陶，嘉宾式燕何妨又。酒酣试问今何时，冲年天子神尧资。八埏九土皆恬熙，众星环绕紫垣微，炯炯南极当南离。丈人孙子常相依，谁云七十称古稀。远拉篯铿子，近与安期期。蒲涧菖蒲至今在，洞阳考卜共逶迤。千秋万秋究遗易，观无始而寤皇羲。
寿陈唐山七十一
作者：庞嵩
朝代：明

玉人丰骨岛中仙，七十筹添又一年。心矩已先从孔得，画爻深自了羲传。勤过洛社衣冠会，懒结华山石室缘。桂子欲承钟鼎养，兰孙能诵杞莱篇。
将如广信会吕巾石翁
作者：庞嵩
朝代：明

二十馀年此再经，青山白发若为盟。纵横世路偏惊眼，幻变烟花不问名。浙水昨来逢故老，信阳今喜迩耆英。同心海内知能几，万里追趋无限情。
将给由北上次壁间韵
作者：庞嵩
朝代：明

乾坤浑逆旅，信宿又行期。浪迹成何事，虚名愧自縻。春藏杉柏古，月朗鹤琴随。明发燕台路，芳樽且对时。
小孤山
作者：庞嵩
朝代：明

远吞巴楚会欧吴，震动三江荡五湖。砥柱波心饶独立，只身峰脚更谁扶。过天风雨随翻覆，满眼波涛自有无。深夜露凉仙籁寂，寒光千里月轮孤。
小金山送别高象峰
作者：庞嵩
朝代：明

天风飞舄妙高台，缥缈天花落酒杯。青琐岂无行客过，紫宸端重使君来。千秋吾道当空日，万里归程接斗台。不尽江干留别意，几时凭寄岭南梅。
属唐秀林董治书院
作者：庞嵩
朝代：明

秀林特高致，伴子衡岳游。穷探绝灵窟，奥旨偕冥搜。祝融观日出，圆明漱清流。再拜甘泉院，托之重董修。言穷意未已，心期默相求。
屡拟登牛首未果嘉靖戊申孟冬望前三日始一至值雨赋和壁间韵
作者：庞嵩
朝代：明

五羊奔走地，双阙空濛隈。卧游托殷勤，信步空迟回。振衣陟嶙峋，滑履欹莓苔。岂无葛仙骨，已养罗浮胎。何当妒阴雨，隐谷鸣春雷。愿言借晴明，极盼穷纮垓。且向虎跑泉，静洗尘寰埃。菩提识灵种，宝塔凌虚台。笑呼猿鹤群，对舞欢徘徊。
山亭
作者：庞嵩
朝代：明

绝壁冯虚竹牖开，草椽为搆木为台。冰霜六月浑无暑，疑是广寒宫里来。
山家书事酬箕仙
作者：庞嵩
朝代：明

地僻偏宜老地仙，养真玄诀向谁传。药还九转惟烹汞，酒造逡巡共对筵。翠雨湿流芳草软，紫霞香动野花妍。乘除不记人间历，枕烂樵柯海变田。
山望
作者：庞嵩
朝代：明

盈盈沟中潦，赴海浑自多。聒聒山涧流，激石扬鸣波。夏虫难语冰，井蛙宁谈河。蠡管恣窥测，潢渤终殊科。达人纵遐视，况陟崇山阿。山高望踰迥，海阔环包罗。玉宇秋气澄，一色天光和。
山茶结实
作者：庞嵩
朝代：明

朱英罕皆实，硕果无丽容。物理固难兼，孰咎钧陶工。独爱濂溪莲，乃有君子风。花实既双美，外直而中通。灿灿丛牡丹，及兹芍药侣。色盛随飘风，靡实奚足取。适适君子庭，植盘见山茶。树高仅踰尺，方春已呈葩。向来本无实，今秋实如瓜。握之颇盈指，菁菁泽琼华。借问何以然，习远即成性。栽厚天固培，况乃因人胜。慥慥君子心，华实此相證。
峡山飞来寺
作者：庞嵩
朝代：明

几载飞来惯梦游，飞来今喜舣行舟。笑看世界浮云梦，坐定禅心百虑休。猿返玉环烟漠漠，犀沉金锁水悠悠。等閒拟约听僧偈，招手天风丹桂秋。
平石村换小船入宜章夜宿牛矢岩
作者：庞嵩
朝代：明

平石舟更小，君莫嫌局促。但得心宇宽，山川尽可目。分流入宜章，溪小丛且曲。舟人行亦劳，聊借石岩宿。
庭草
作者：庞嵩
朝代：明

坐到无心入太虚，眼中腾植总如如。若将好恶轻关念，便有应除却未除。
张制台平饶寇用韵
作者：庞嵩
朝代：明

海埔崇朝氛祲蠲，日依行度宿依躔。鼎铛薄试调和手，节钺偏推扫荡贤。盟府彤弓昭异锡，乐郊沉灶起炊烟。雅歌采芑应谁续，愿祝皇图万万年。
张子爵偕侄鉴送予层城之野赠之
作者：庞嵩
朝代：明

多君叔侄青云器，远送江亭白发翁。嘤鸟数声尘境异，策骝千里壮心同。泰山北斗明诚地，别墅东山康乐风。师训家传总遗范，卓前功业寄无穷。
张文献公祠
作者：庞嵩
朝代：明

白鹇飞上搆猪儿，鼙鼓渔阳衅已基。金鉴早孤先见虑，却怜风度忆他时。
归自罗浮访黎碧江表兄论旧
作者：庞嵩
朝代：明

半空飞舄来过此，物态悲欢取次看。新雨室兰随地长，故园风木各天寒。江鱼泼剌音书少，路马驱驰驻足难。明发扁舟又言别，酒旗愁见动江干。
得月楼四景分题为梁徵君
作者：庞嵩
朝代：明

宿雨初晴汾水头，月光先到水边楼。看春莫待春来暮，花正开时是胜游。帘捲交疏夏昼长，炎天冰雪自生凉。荷风香动前溪月，短弄高歌兴欲狂。玉宇风高秋气清，钧天灵籁静中鸣。东篱已办渊明菊，酣饮何妨到月明。朔风吹雪上南枝，东阁官梅欲放时。对酒幸逢骚客伴，醉高明月榻初移。
得月楼四景分题为梁徵君·其一
作者：庞嵩
朝代：明

宿雨初晴汾水头，月光先到水边楼。看春莫待春来暮，花正开时是胜游。
得月楼四景分题为梁徵君·其三
作者：庞嵩
朝代：明

玉宇风高秋气清，钧天灵籁静中鸣。东篱已办渊明菊，酣饮何妨到月明。
得月楼四景分题为梁徵君·其二
作者：庞嵩
朝代：明

帘捲交疏夏昼长，炎天冰雪自生凉。荷风香动前溪月，短弄高歌兴欲狂。
得月楼四景分题为梁徵君·其四
作者：庞嵩
朝代：明

朔风吹雪上南枝，东阁官梅欲放时。对酒幸逢骚客伴，醉高明月榻初移。
德安赠诸同志
作者：庞嵩
朝代：明

秀色晴光媚远天，堂开凝道集诸贤。百年义重徵同乐，千里神交信有缘。微隐本来通见显，礼文原不在高坚。请看水国名园景，飞泳天乔总自然。
忠节祠用韵
作者：庞嵩
朝代：明

格天功业起淮梁，嫡绪山河万古常。已见凤鸣仪宇宙，敢谁龙战血玄黄。忠臣自义身前死，朽骨焉图殒后香。愧杀满城冠佩者，国恩深处利名场。
忧寇有怀寄新泉诸丈
作者：庞嵩
朝代：明

壶中取醉且高歌，世事无端奈尔何。四野金戈戎起伏，千年铜柱迹消磨。驰驱总仗空群俊，老大何裨双鬓皤。寄语新泉旧游伴，闯门驹隙莫蹉跎。
怀杨桐冈
作者：庞嵩
朝代：明

我爱桐冈翁，桐冈集岐凤。凌风奋灵羽，千仞翱翔共。庭今产凤雏，天池日光烘。仰兹绳德辉，甘泉亦增重。
怀隐君
作者：庞嵩
朝代：明

东海驱灵鳌，蓬山驾浮岛。千里赴所思，硕人丘中老。钓竿捲周纶，畏涂释商缴。跃鳞纵深渊，飞鸿信派爪。孔操鸣猗兰，王孙履芳草。爰有九节根，服之以终老。
慈节歌
作者：庞嵩
朝代：明

丁家有母身姓岑，母慈妇节令人钦。嗟哉逢时生不辰，于归方庆谐瑟琴。二十三载成商参，两孤一襁一怀衿。霜天雪月照我心，事姑冀绍前徽音。云胡降割天重阴，姑亡叔夭双泪淋。苦持麻枲缝金针，教儿岂惜贫捐簪。伤哉复丧长子任，爱钟季子行独深。岂于行也偏爱深，吾夫一脉踰千金。万年血食将渠歆，岂期海岛腾妖祲。母子播遁栖丛林，行也遇贼翻成擒。母痛急出号喑喑，但希救子存夫身。宁知断臂魂凄沉，百年此恨谁能禁。有子吁诉恳且谌，恶贼闻之亦沾襟。俾得葬母从父嵚，九原双穴联琼琛。慈节芳名传古今，山与齐高乔木森。我来浙西湖之浔，乃子倒屦时趋临。论心问道意且勤，断机画荻之源遥可寻。子贤母教那能堙，问之细得原来因。予亦感慨酸且辛，呜呼子贤母教那能堙。愧无史笔扬幽芬，为之哀歌三叹聊长吟。
慎言
作者：庞嵩
朝代：明

天地本无言，万物自化生。美利利天下，保合归鸿冥。弥纶六合普，岂大色与声。造化吾具足，空虚亦何名。所以圣门学，默识阐其精。赐也匪不敏，性道晚斯聆。如愚有颜子，斋心顿忘情。圣衷念念契，万祀师其贞。多言每多蔽，常晦始常明。戒哉慎尔言，毋徒发盈庭。
憩云亭在黄龙洞口
作者：庞嵩
朝代：明

风雷敛太虚，偃卧山中石。雷风动地起，转泽沟中瘠。捲舒亦何心，暗与通消息。
憩何司寇水洲亭
作者：庞嵩
朝代：明

别筑城东辟鉴湖，天光澄碧浸菰蒲。听琴槛底鱼争跃，求友枝头鸟对呼。柳叶翠含珠露蔼，桃花红趁玉霞铺。亭中会取生生意，天地安排定有无。
戊午春督浚滇河继有清查之役寓五华山白云窝五阅月二首
作者：庞嵩
朝代：明

丹山碧水映苍洲，卧榻搴帘总胜游。天际鹜霞归一览，雨馀烟黛泻千愁。五华乱玉空中峙，宝印晴昙坐底收。去去即穷溟海胜，由来身世本虚舟。花间绿暗已红稀，日日登临傍翠微。得意时开金谷酒，弄寒犹试舞雩衣。凭栏曲坞双鸠语，拍掌招提独鹤飞。是处总堪吾托宇，出门休讶久忘归。
戊午春督浚滇河继有清查之役寓五华山白云窝五阅月二首·其一
作者：庞嵩
朝代：明

丹山碧水映苍洲，卧榻搴帘总胜游。天际鹜霞归一览，雨馀烟黛泻千愁。五华乱玉空中峙，宝印晴昙坐底收。去去即穷溟海胜，由来身世本虚舟。
戊午春督浚滇河继有清查之役寓五华山白云窝五阅月二首·其二
作者：庞嵩
朝代：明

花间绿暗已红稀，日日登临傍翠微。得意时开金谷酒，弄寒犹试舞雩衣。凭栏曲坞双鸠语，拍掌招提独鹤飞。是处总堪吾托宇，出门休讶久忘归。
承恩追感为梁白斋题
作者：庞嵩
朝代：明

卫署清勤结主知，宠章晨捧出天墀。驰封已副双亲愿，负米犹怀百里悲。晓露汪瀼沾宿草，长风淅沥动寒枝。求忠当宁心如海，移孝酬恩慰所思。
拟谒绪山钱先生于怀玉随晤于洪都偕至白鹭青原会邹东郭诸公次韵
作者：庞嵩
朝代：明

江左翘瞻白下逢，青原白鹭得追从。岐分草长频寻路，寺迥云深但听钟。忧国几回惭孟浪，入山此日快疏慵。时来指点岩前话，犹是东山老卧龙。
新春社会诸公见怀奉答
作者：庞嵩
朝代：明

洛社开春会，江船向晚移。停云天尺五，隔水月微熹。梦切飞凫舄，怀多采葛诗。百年珍重意，何以答吹篪。
新春粤山社会又喜海屿初度
作者：庞嵩
朝代：明

相逢粤社开春会，又喜邹君祝寿期。微醉几行真率酒，雅歌三叠杞莱诗。论心是处年来洽，往事非时今始知。南国东畴膏土润，欲携鸠杖看畲菑。
新春自然堂宴集
作者：庞嵩
朝代：明

天关旧宇开新搆，嘉会逢春入自然。杯酒岂徒文字饮，勒碑原自了心传。草生庭外花侵户，鱼跃渊时鸢戾天。指点物华俱有象，欲从天地契玄玄。
方乌程寅所邀饮于岘山同集徐少府石濑曾博士甲山门人仲履诸同乡暨儿一德
作者：庞嵩
朝代：明

梓里江山隔去年，岘山始得话诸贤。湖光远瞰三吴郡，树色平连百越天。闿泽尽推今单父，流风应续老坡仙。鼎铛手燮他年事，一任黄龙啸紫烟。
方塘四景 其一 春景
作者：庞嵩
朝代：明

春雨夜初歇，源泉晓发时。无风尘欲静，水面见玻璃。
方塘四景 其三 秋景
作者：庞嵩
朝代：明

蒹葭凄隔沚，玉露滴孤桐。太宇连空碧，秋毫一瞰中。
方塘四景 其二 夏景
作者：庞嵩
朝代：明

暑翳云中敛，寒光镜面开。冰霜涵六月，疑渡水晶来。
方塘四景 其四 冬景
作者：庞嵩
朝代：明

涓流归宿坎，暖气动寒泉。影浸梅花月，相看太极圆。
方塘四景·春景
作者：庞嵩
朝代：明

春雨夜初歇，源泉晓发时。无风尘欲静，水面见玻璃。暑翳云中敛，寒光镜面开。冰霜涵六月，疑渡水晶来。蒹葭凄隔沚，玉露滴孤桐。太宇连空碧，秋毫一瞰中。涓流归宿坎，暖气动寒泉。影浸梅花月，相看太极圆。
方广寺
作者：庞嵩
朝代：明

八峰绕莲瓣，一刹当莲心。左右夹清流，玉池交前襟。霞光散紫馥，云盖擎青阴。亭亭观鹤立，隐隐听龙吟。谁据莲花座，说法开来今。
旋鹤亭
作者：庞嵩
朝代：明

君不见咸阳宫广容屯骑，翻然炬烬丛蓁地。又不见齐云峻彩连落星，高岸为谷深为陵。古人丽美崇相夸，今人吊古重咨嗟。相公厅事仅旋马，千年敝屋生光华。凉凉踽踽真谁践，碧江江侧重相见。茫茫俯仰天地宽，新亭小小空中建。石阶朴桷数椽楹，素栏粉槛窗珑玲。斗方物外无馀长，可以容鹤旋修翎。冰壶月朗天气肃，洞箫袅袅天外声。主人拍手鹤亦舞，悠悠物我俱忘形。翩跹舞罢歌声歇，援琴更凑双清节。惯闻老鹤如知音，依依欲作同心结。玉炉夜久香云销，起视疏星半明灭。须臾澥渤腾羊角，埃氛万里清寥郭。主人跨鹤凌风巅，遨游四海将安泊。瀛洲别是小壶天，独与诸仙作朋膊。瀛洲好景何时归，环亭绿草空萋萋。日中亭午朱轮皎，翻壁夕照生斜晖。流光苦不惜，岁月与我违。适意欲及时，营营复何为。主人有亭一非小，胸襟活泼青天齐。泌水能忘饥，衡门亦可栖。愿君永矢丰亨戒，任是琼楼玉宇千门万户，永与此亭不相违。
旧吏杨时哲王宪相从久入京时复一至执轴乞诗书往事分题各四首予之
作者：庞嵩
朝代：明

初入纳楼天气冷，黑鸦白崄信跻攀。追随赖尔驱驰力，肯任劳时亦是閒。路透元江夹两壁，渡经三百八萦回。逢人若问鱼凫事，象背曾骑出洞来。木密林中出凤梧，相年腊味称提壶。寻幽更着东瓜步，羡尔能从亦壮夫。五华山耸接滇池，绕郭龙盘总绿漪。残牍尚惭经刷手，且看河洛续遗碑。
旧吏杨时哲王宪相从久入京时复一至执轴乞诗书往事分题各四首予之·其一
作者：庞嵩
朝代：明

初入纳楼天气冷，黑鸦白崄信跻攀。追随赖尔驱驰力，肯任劳时亦是閒。
旧吏杨时哲王宪相从久入京时复一至执轴乞诗书往事分题各四首予之·其三
作者：庞嵩
朝代：明

木密林中出凤梧，相年腊味称提壶。寻幽更着东瓜步，羡尔能从亦壮夫。
旧吏杨时哲王宪相从久入京时复一至执轴乞诗书往事分题各四首予之·其二
作者：庞嵩
朝代：明

路透元江夹两壁，渡经三百八萦回。逢人若问鱼凫事，象背曾骑出洞来。
旧吏杨时哲王宪相从久入京时复一至执轴乞诗书往事分题各四首予之·其四
作者：庞嵩
朝代：明

五华山耸接滇池，绕郭龙盘总绿漪。残牍尚惭经刷手，且看河洛续遗碑。
春日饮史通府白江宅次韵奉寿
作者：庞嵩
朝代：明

万里风烟净百蛮，祥光南极开南山。天皇命驾赍筹箓，仙子凌空下佩环。绣锦衣回明昼里，紫霞杯进映春颜。鼎中铅汞寻常事，不用丹书觅九还。
月中流别湛华樵
作者：庞嵩
朝代：明

万里溪山一瞬中，别离何必叹萍蓬。芳樽对月怀成阔，短句催云愧未工。阴谷鹤鸣堪唱和，雪泥鸿爪任西东。直将渣滓从前尽，便是颜生一化融。
月夜步韵
作者：庞嵩
朝代：明

井梧初滴露光寒，喜见仙娥捧玉盘。净洗浮云无点翳，中宵留与万人看。
有怀九章寄北途滨江诸友九首
作者：庞嵩
朝代：明

江水何茫茫，北风送南寒。搅我幽人怀，极目驰江干。曲江植芙蓉，大道良不远。乘风说飞翰，爰葺甘泉馆。此去即梅关，一窍谁凿之。千秋仰嵯峨，金鉴真人师。望望青原山，昔侣白鹤仙。杳矣东廓翁，念之成潸然。桐江即严江，挺挺念庵宅。安得从明斋，于焉永嘉客。新泉浚留都，济济濯缨侣。语默本同心，岂以岐出处。玉女开澄潭，盘盘玉阳洞。养静时闭关，煮石谁人共。欲驾扬州鹤，憩息甘泉窝。仰瞻仰宸楼，下盼庭树柯。我怀孔多方，道远莫致之。酩然事高酌，以慰遐相思。
有怀九章寄北途滨江诸友九首·其一
作者：庞嵩
朝代：明

江水何茫茫，北风送南寒。搅我幽人怀，极目驰江干。
有怀九章寄北途滨江诸友九首·其七
作者：庞嵩
朝代：明

玉女开澄潭，盘盘玉阳洞。养静时闭关，煮石谁人共。
有怀九章寄北途滨江诸友九首·其三
作者：庞嵩
朝代：明

此去即梅关，一窍谁凿之。千秋仰嵯峨，金鉴真人师。
有怀九章寄北途滨江诸友九首·其九
作者：庞嵩
朝代：明

我怀孔多方，道远莫致之。酩然事高酌，以慰遐相思。
有怀九章寄北途滨江诸友九首·其二
作者：庞嵩
朝代：明

曲江植芙蓉，大道良不远。乘风说飞翰，爰葺甘泉馆。
有怀九章寄北途滨江诸友九首·其五
作者：庞嵩
朝代：明

桐江即严江，挺挺念庵宅。安得从明斋，于焉永嘉客。
有怀九章寄北途滨江诸友九首·其八
作者：庞嵩
朝代：明

欲驾扬州鹤，憩息甘泉窝。仰瞻仰宸楼，下盼庭树柯。
有怀九章寄北途滨江诸友九首·其六
作者：庞嵩
朝代：明

新泉浚留都，济济濯缨侣。语默本同心，岂以岐出处。
有怀九章寄北途滨江诸友九首·其四
作者：庞嵩
朝代：明

望望青原山，昔侣白鹤仙。杳矣东廓翁，念之成潸然。
有感示儿德
作者：庞嵩
朝代：明

昔年侍母暂违父，严侍今朝长背母。彬湘两度皆冬寒，手线游衣今独苦。
有所思
作者：庞嵩
朝代：明

揽衾起中夜，抱膝故沉吟。未了心头话，谁拈指上琴。去云天共远，来月夜同深。何物凭消遣，惟应酒自斟。
有所思二首
作者：庞嵩
朝代：明

鸳鸯停绣黼，鱼雁杳来书。敛鬓窥明月，愁魂亦怆予。当窗寒露滴，绕砌草虫鸣。细语风前祝，那因得寄声。
有所思二首·其一
作者：庞嵩
朝代：明

鸳鸯停绣黼，鱼雁杳来书。敛鬓窥明月，愁魂亦怆予。
有所思二首·其二
作者：庞嵩
朝代：明

当窗寒露滴，绕砌草虫鸣。细语风前祝，那因得寄声。
望匡庐
作者：庞嵩
朝代：明

匡庐山麓南康军，道脉紫阳夙有闻。五老峰前环白鹿，九经天上降彤云。江船廿载经过近，尘鞅多违感慨勤。俎豆骏屏罗讲院，几从班末炙炉薰。
望岳步湛先师韵
作者：庞嵩
朝代：明

一卧天关已十年，出门三札信虚传。今朝得睹衡云面，七十二峰都眼前。定脚撑天天柱峰，云翻雨覆自孤踪。谁同绝巘跻云顶，共坐空濛紫翠重。
望岳步湛先师韵·其一
作者：庞嵩
朝代：明

一卧天关已十年，出门三札信虚传。今朝得睹衡云面，七十二峰都眼前。
望岳步湛先师韵·其二
作者：庞嵩
朝代：明

定脚撑天天柱峰，云翻雨覆自孤踪。谁同绝巘跻云顶，共坐空濛紫翠重。
望岳麓书院
作者：庞嵩
朝代：明

衡阳岳麓仍方广，到处朱张有院祠。岂为游踪当日重，祇缘经训后人师。长沙不为长江改，圣学偏忧末学岐。义利分明真实践，却谁虚见议当时。
望德安
作者：庞嵩
朝代：明

残冬仲月趋郧楚，隔岁初春望吉山。树杪淡云欣着目，溪边明月笑开颜。金牛荷锸须通路，铁马掀旗直破关。肯把韶光虚一掷，贞元嘉会几循环。
望海
作者：庞嵩
朝代：明

太一判元始，百川汇鸿濛。淼淼甲子门，吞吐骊龙宫。鼓入珠江潮，堑隔陀城东。纳污本无意，洗日谁言功。凭高寄遐瞩，爽豁夷心胸。愿言驾一苇，直探瀛与蓬。翻然越长思，感尔良冲冲。昔焉济商舶，百货殷成丰。今乃集夷丑，群妖煽其凶。水角天且遥，驱民以从戎。海若固有灵，海滨馘蜺虹。再见波不扬，皞皞成周风。
望白云山
作者：庞嵩
朝代：明

矗矗连天万马奔，垂缰直出羊城会。中峰叠叠起白云，白云飞去青山在。青山玉骨来几时，芙蓉削出天边奇。九龙泉引西来佛，鹤舒展翼腾安期。安期已去惠能老，秋风落地凄寒草。白衣苍狗时变更，閒云翠壁云谁扫。龙泉突出甘泉居，鹤舒今已为著书。白云三变亭台异，太虚万古终如如。本来面目谁能识，云去云来俱尘迹。丹梯蹑上五层楼，飘然四顾真无极。欲将插羽凌天风，翱游八表无何中，万有万劫都成空。
朱明书馆阅予谈经处
作者：庞嵩
朝代：明

并合双山古博罗，山椒曾此结行窝。真丹谩说九回转，短剑曾经廿载磨。翠羽不来梅欲老，黄龙稳卧草偏多。旧时童冠追随伴，几得风雩共笑歌。
朱陵洞
作者：庞嵩
朝代：明

衡故多秀峰，源泉止涓涓。乃兹朱明洞，水石兼奇观。群玉错湍流，珠帘挂崖端。日晴飞瀑布，风寒谷深盘。枕流堪洗耳，漱石砺齿间。安得驾铁桥，与朱明往还。
来绣亭
作者：庞嵩
朝代：明

三楚江山淑气钟，水亭环翠寄孤峰。岳灵已降人寰杰，地竦长增紫气重。梧阁晓来鸣翙凤，草庐春动起蟠龙。四元勿浪誇前哲，策马源源蹑后踪。
松下观鹤舞
作者：庞嵩
朝代：明

龙光转迟轨，虬影布清阴。凉飔落高树，侧翠分遥岑。爰言徙幽几，于以开烦襟。九皋有奇羽，几岁伴鸣琴。开笼悦客到，拍手谐主心。初飞薄穹汉，再戢下疏林。晴涛乍激发，寂籁何萧森。乐奏云和曲，幡移宝盖临。振奋霜翎展，蹁跹玉爪侵。丹砂回九转，轮毂匝千寻。临霞衣拟彩，映日背横金。星转双晴丽，簪垂独啄沉。八风羞祝态，九舞协韶音。阖辟随伸缩，低昂类纵擒。云翔原应节，子和识知音。忆昔成胎化，昂藏异众禽。燕鹰摩太液，凤翼浣清浔。紫盖翱翔旧，青田预养深。岂羡乘轩贵，还期入帐钦。舒迟方得所，真乐岂能禁。
枕碧岩在黄龙洞东泉澄碧可鉴
作者：庞嵩
朝代：明

欲澄尔心，用照尔面。既识尔污，尔羞自见。
梦游海珠寺凭虚亭
作者：庞嵩
朝代：明

海上明珠隔几何，迩年平地亦风波。高歌未击中流楫，半醉独眠安乐窝。出世神疑登佛界，凭虚身已跨天河。瞢腾拟叩安时界，再拜文溪问菊坡。
梧桐
作者：庞嵩
朝代：明

峄阳借根荄，楚宫植堂窔。欲制焦尾音，写此同心调。金井风乍来，深院月中照。感秋若为悲，放怀且舒啸。
次古林先生怀粤社韵
作者：庞嵩
朝代：明

祥云五色护金台，远映仙城粤水隈。补衮共瞻新绣手，埋轮人仰旧风裁。偏反棣萼春双丽，戏舞班斓日几回。洛社有诗频欲寄，太薇犹恐动文台。
次泌泉蔡亲家赠行韵
作者：庞嵩
朝代：明

茑松桑梓岂应忘，况值霜添两鬓行。廿载鹅湖千里约，一挑鸠杖百钱装。北风乍捲潮头急，南海方瞻雨脚藏。此去再期歌伐木，翩反人迩在常棠。
次论学
作者：庞嵩
朝代：明

云霾净宿曀，太宇空无垠。昭明乃日月，伸诎为鬼神。六经岂必作，点画非有文。真见亦不见，无闻有至闻。摸盘叹冥瞽，听拟徒缤纷。我有双莫邪，奋志凌千军。同游者谁子，斩钥开重阍。
次韵别仰尼梦樵二先生并柬沙涌罗村沙贝邓罗湛诸君时在西樵
作者：庞嵩
朝代：明

晓霁看山眼更明，太虚无碍见真情。开樽广朗凭高阁，拂袖烟霞是旧盟。一笑相逢俱夙伴，芳踪还忆几名卿。休嗟白发年华暮，岁岁东风拟听莺。
正月十一日山中见月
作者：庞嵩
朝代：明

元宵开此夕，里社始悬灯。岂识常明照，还当最上层。清光瞻兔腹，梵语净伽楞。适意归吟弄，逍遥寄大鹏。
母舅石泉林翁九十六冠带府召乡饮
作者：庞嵩
朝代：明

四代翁孙晚共堂，崇龄华发正相将。小甥愿效封人祝，束带长称万岁觞。
水原高子携无锡邵母贞节卷至留都示予援笔书之
作者：庞嵩
朝代：明

耿耿柏舟明髧髦，丝丝蓬鬓抚遗孤。百年但保贞心在，岂论浮名定有无。
水西塔
作者：庞嵩
朝代：明

砥柱中流起，千秋障颓波。我欲据其巅，浣手探银河。
永兴沿江石壁
作者：庞嵩
朝代：明

石壁联江浒，岂石坚且贞。何物幻化工，斩削浑天成。方若磨崖碑，长若张围屏。微风荡柔波，漾影文章呈。读之本无字，玩意空群经。谁图辋川者，万古留丹青。
江东问津
作者：庞嵩
朝代：明

盍归尼父还思鲁，三宿邹舆也去齐。反手功名成底事，问津行路欲奚为。烟萝洞口醒庄鹿，得丧关前听舜鸡。最好飞云峰嵿望，五更朝日散群迷。
汲达摩泉
作者：庞嵩
朝代：明

曹溪未演传衣法，越井何因卓锡来。山下有泉应自汲，静而清处是灵胎。
泊汉川镇
作者：庞嵩
朝代：明

汉左云连岸，郧阳月到船。棹歌聊劝酒，灯夕此开筵。绮阁辉银烛，琼楼沸玉弦。五羊东一望，凄况泬寥天。
泊湘潭
作者：庞嵩
朝代：明

湘潭若富庶，两水交襟聚。西水宝庆流，东水长沙注。盘樯蔌如猬，岂直誇樟树。独叹衡山邑，孤舟无觅处。
泊蔡店
作者：庞嵩
朝代：明

武昌江浒晚风晴，汉口西驰击楫行。勇迈岂妨流迅急，浩歌偏趁月华明。赍香羽客灯常伴，宿驿官槎析有声。醉醒鸬鹚觥酌后，却疑黄鹤紫霄鸣。
洗兵马行
作者：庞嵩
朝代：明

频年岭海风尘恶，阴霾白昼常漠漠。蜂屯石寨拥干戈，猬集风樯鸣鼓角。向时三五陵孤村，今来千数扫村落。向时伏火惊入来，今来掩取勒赎博。峻宇层楼已毁坚，荜门蔀屋空灾连。生人血肉尚堪走，枯骨原泉忍发迁。民苦跃地号叩天，苍天有耳应可怜。吾皇赫震雷霆怒，简书特下扬威武。壮猷指画有方公，洸旅经营属召虎。貔貅百万降自天，旌旗闪闪飞云烟。渊渊鼓动钲铙奏，止如山立行如川。先锋幸有元戎奋，铁马金戈突驰阵。捣巢破竹势莫当，爨釜游鱼倏成困。凯歌献馘归仍仍，崇朝夙曀开清明。急书露布报天子，长挽银河洗甲兵。
洞宾图
作者：庞嵩
朝代：明

野服囊孤剑，飘萧世外游。浮名几欲误，初服返真修。已蜕苍龙骨，时登黄鹤楼。洞庭明月夜，一啸碧天秋。
洪觉山赴泉师武夷之约趋五羊而师已盖棺痛哭两旬辞去庚申岁五月也
作者：庞嵩
朝代：明

义重云霄一羽轻，千山飞度集仙城。忽惊南极星芒坠，重阅南天海浦清。掩泪有情伤望道，归舟无计驻行旌。白云断隔齐云路，安得长依月共明。
浈阳舟中别弟兼寄诸族戚
作者：庞嵩
朝代：明

拂曙千旌向北行，何因桑梓重驰情。寒暄我尚怜诸族，聚散能无念众甥。努力双肩期远到，凌风六翮看秋横。古来丰芑光诒业，总在忧勤惕厉成。
浴日亭步苏长公韵
作者：庞嵩
朝代：明

万里苍茫一色天，凭空亭榭俯前湾。龙光晓荡扶桑树，蜃气氤连越国山。捧日未衰归老志，惜阴虚负少年颜。长绳早系羲和驭，勿待挥戈暮霭间。
涵春亭
作者：庞嵩
朝代：明

春水来方塘，群芳散疏牖。独坐亭中央，微醺数杯酒。
清泉汲古
作者：庞嵩
朝代：明

鸿濛分地脉，一六启渊泉。谱重清泉里，名誇越国天。万家悬兔辘，九窍引龙涎。倘际明王会，功收勿幕全。
清溪
作者：庞嵩
朝代：明

君莫弃浊流，湜湜见泾沚。莫谓流本清，扬渭混渣滓。是处有清溪，溪清流亦驶。白石露齿齿，潜鳞照渊底。歌沧浪者谁，千古伯夷子。
清溪灵泉
作者：庞嵩
朝代：明

灵泉涌出山之腰，澎湃如雷日应潮。湛老浚源归去后，几人充量汲颜瓢。
游七星
作者：庞嵩
朝代：明

春风推入翳门关，在处青山得借閒。二妙楼空帘草合，七星岩古石苔班。酒逢知己何妨醉，句有豪吟亦破悭。翘首三垣天咫尺，少微光彩动云间。
游万象洞
作者：庞嵩
朝代：明

万仞丹厓紫府开，琼宫玉栋几萦回。一阳雷自地中出，只鹤人从天上来。到底直须明炬烛，镌题偏自刷荒苔。豪狂量窄应如海，醉后何妨金谷杯。
游上温泉次李白夫韵
作者：庞嵩
朝代：明

温泉移旧地，高赏复同君。野曲乘流渡，空箫隔洞闻。韶光将到律，暝色欲留云。斗酒欣良夕，何妨更论文。
游下温泉
作者：庞嵩
朝代：明

谁道鲁沂非此地，温泉腊月浣春衣。龙吟不尽笙歌调，象背诗成亦咏归。
游九龙岩分韵
作者：庞嵩
朝代：明

浪随仙履日跻扳，不尽奇观是此山。云影九龙疑出洞，涧沿双壁几成湾。红光花影飞觞滴，翠色茵连拄锡还。似喜知音人作伴，高山流水互潺潺。
游南华
作者：庞嵩
朝代：明

千山环玉抱中峰，曲引曹溪一水溶。天与空门留福地，佛传西国此南宗。登临客惯东山屐，入定僧归晚寺钟。挥壁莫论因果事，亚先遗址墓苔封。
游南明洞用韵
作者：庞嵩
朝代：明

荒山谁辟小壶天，玉乳累垂万叠连。已见岩崖玄虎伏，忽惊晴雨白龙悬。忘饥为有瑶池液，却老还凭太华莲。双舄飘萧从去住，独留仙境自年年。
游寺
作者：庞嵩
朝代：明

洞僻烟萝古，山回涧竹幽。小桥双岛合，深径落霞收。玉井莲长夏，金飙树早秋。梧空潭影静，身世亦虚舟。
游白云洞
作者：庞嵩
朝代：明

洞有鼓钟，泉奏管籥。况有嘉朋，云胡不乐。以咏以游，载歌载酌。仰视青霄，浮云野鹤。愿言从之，以永佳约。翱翔八虚，谁羁谁缚。
游白云洞
作者：庞嵩
朝代：明

路旁吼狮子，洞门隐伽佛。既登崇明台，直探玄虚窟。滴溜悬黍珠，玉田养丹粒。试问乔与松，如何永呼吸。
游社渚塌山四首
作者：庞嵩
朝代：明

出门平地纵登山，著脚今经第几关。坐上峰头听仙籁，恍疑笙鹤半空还。得到山时且到山，竹窝松径薜萝关。野僧欲问清凉偈，直是凌空一锡还。钟声凭阁起名山，唤醒尘寰梦觉关。入定有人能出定，岂无携椟载珠还。百里携书向此山，紫尘门外碧云关。夹川花草寻常伴，捧月长歌带月还。
游社渚塌山四首·其一
作者：庞嵩
朝代：明

出门平地纵登山，著脚今经第几关。坐上峰头听仙籁，恍疑笙鹤半空还。
游社渚塌山四首·其三
作者：庞嵩
朝代：明

钟声凭阁起名山，唤醒尘寰梦觉关。入定有人能出定，岂无携椟载珠还。
游社渚塌山四首·其二
作者：庞嵩
朝代：明

得到山时且到山，竹窝松径薜萝关。野僧欲问清凉偈，直是凌空一锡还。
游社渚塌山四首·其四
作者：庞嵩
朝代：明

百里携书向此山，紫尘门外碧云关。夹川花草寻常伴，捧月长歌带月还。
游罗浮和邹右辖四首 其一 朱明洞
作者：庞嵩
朝代：明

古道夹长松，高贤不易逢。干旌今日见，玉简旧时封。紫府三千界，青螺四百峰。谈经初隐地，曾叩午时钟。
游罗浮和邹右辖四首 其三 黄龙洞
作者：庞嵩
朝代：明

石室寒仙迹，离宫没草痕。偶依华盖麓，真辟洞天门。九曲清歌合，诸贤过化存。重来薇省辙，山岳此踰尊。
游罗浮和邹右辖四首 其二 青霞洞
作者：庞嵩
朝代：明

涧路倚天斜，穿林破晓霞。空中楼阁见，阶左药苗赊。入室惭窥奥，开门喜到家。幸逢传道叟，相对碧桃花。
游罗浮和邹右辖四首 其四 飞云岭
作者：庞嵩
朝代：明

下瞰疑无地，翘瞻别有天。飞云登此日，浮岛自何年。岁事开元始，春光溢海埏。默从观化坐，休更问言诠。
游罗浮和邹右辖四首·朱明洞
作者：庞嵩
朝代：明

古道夹长松，高贤不易逢。干旌今日见，玉简旧时封。紫府三千界，青螺四百峰。谈经初隐地，曾叩午时钟。涧路倚天斜，穿林破晓霞。空中楼阁见，阶左药苗赊。入室惭窥奥，开门喜到家。幸逢传道叟，相对碧桃花。石室寒仙迹，离宫没草痕。偶依华盖麓，真辟洞天门。九曲清歌合，诸贤过化存。重来薇省辙，山岳此踰尊。下瞰疑无地，翘瞻别有天。飞云登此日，浮岛自何年。岁事开元始，春光溢海埏。默从观化坐，休更问言诠。
游艮岩
作者：庞嵩
朝代：明

山麓窍灵岩，岩底流玉液。至人常洗心，空飞了无迹。
游衡山追和甘泉先师韵
作者：庞嵩
朝代：明

万仞峰头一振衣，雪睛烟树半霏微。祝融捧出南天日，紫盖平连赤帝畿。
游钓鱼石
作者：庞嵩
朝代：明

六鳌为属任公子，尽日丝纶捲钓竿。江畔漱流无一事，逍遥天地看鹏抟。
游锡山二泉偕素峰叶长官
作者：庞嵩
朝代：明

赢得看山共胜游，漫携斗酒放仙舟。石龙嘘沫香云湿，铁马敲风古寺幽。葵蕊向阳初到夏，竹阴笼午颇疑秋。脚跟摆脱尘缘外，俯仰飞潜总自由。
游青莲洞
作者：庞嵩
朝代：明

宿瘴妖氛净入垓，古厓仙洞石莲开。凌风欲驾飞凫去，直脱尘凡旧骨胎。
游青莲洞
作者：庞嵩
朝代：明

紫府隔人寰，青莲偶共扳。鱼凫归瞬睫，乌兔迭双圜。仰眺天通窟，穷探洞转湾。达摩犹面壁，何日锡飞还。
游龙池寺
作者：庞嵩
朝代：明

一山耸出龙峰嵿，峰侧龙池此度跻。烟霁玉阳擎日近，岫连张洞觉云低。太湖缥渺天根白，雪岭苍茫谷口迷。莫问刀圭生羽翰，凌空吾欲驾虹霓。
潮平颂五章
作者：庞嵩
朝代：明
体裁：四言诗

明明天子，嘉靖殷邦。率地普天，万方来王。北虏晨遁，倭奴夕襄。矧尔广潮，居国南乡。而抗车辙，臂若螗螂。（一章）明明天子，赫震厥怒。我有方文，我有召武。桓桓于征，阚如虓虎。歼厥渠魁，仍执丑虏。俾民突有烟，俾民室斯堵。（二章）海涛既清，京观峨峨。潮方既平，厥功孰多。予曰有奔奏，政清人和。予曰有奔奏，先驱震那。（三章）人亦有言，抚制惟烈。以峙其粻，戢寇有截。维我蔡公，炳先作哲。人亦有言，政在元戎。以逭其逋，以馁其锋。俾获就擒，实维蔡公。（四章）于惟蔡公，仁而有勇。缓带轻裘，不戁不竦。大憝既澄，群奸滋恐。谁则剥脂，谁则窃俸。言奏肤功，蕃锡斯宠。爰握政枢，爰司宪总。俾霖雨于八方，华夷一统。（五章）
澄心楼春眺
作者：庞嵩
朝代：明

芳春万卉苍烟稠，鸣鸟伐木声相求。粤山徙倚何公囿，振衣一上澄心楼。洞门断隔市尘迹，澄心楼高几千尺。本无竹肉奏新声，止有图书环四壁。香烟忽起炉中蛇，话到羲皇日未斜。素琴欲和高深调，猗兰太息知音遐。凭栏且纵元龙目，白云控抱珠江曲。灵洲西引樵云巅，天华东峙罗浮麓。城头栋宇晕如飞，朝汉台荒霸业隳。风幡法性今何在，穗石真仙迹亦微。乾坤尚属浮沤沫，今古虚名能不没。纵然苍狗浮云遮，万里虚空原自阔。澄心常澄冥心期，万有何存众妄非。胸中至乐是谁知，胸中至乐是谁知。
濛？
作者：庞嵩
朝代：明

丛木翳重岑，幽人在濛？。疑是葛天民，混沌犹未死。
濛�
作者：庞嵩
朝代：明
体裁：五言绝句

丛木翳重岑，幽人在濛�。疑是葛天民，混沌犹未死。
焦陵滩
作者：庞嵩
朝代：明

荡荡焦陵滩，舟人不敢过。问渠怯何为，下有石坎坷。乃觅长年师，为之一把柁。履险如履平，人从天上坐。治国如操舟，戒险常安妥。
爱莲亭
作者：庞嵩
朝代：明

春荷夏见花，实成敛青盖。剥尽还藕根，生生本常在。
狂风二章
作者：庞嵩
朝代：明
体裁：四言诗

狂风倏起，埃霾障天。阻我中路，微亦有缘。（一章）狂风且恶，摇摇我衣。我脚则定，岂风动则移。（二章）
独悟斋为徐牛山次白沙韵
作者：庞嵩
朝代：明

拨尽浮云即太清，杳无声臭更何听。洗心斋戒惟周易，玩意危微自壁经。逐外万般俱幻妄，静中孤窍出虚灵。太阳洞揭中天照，顿失萤光与众星。
玉女潭佳境八首 其一 玉女潭
作者：庞嵩
朝代：明

玉女开澄潭，璇房閟枌栱。高阁倚千寻，遐观目可纵。悬厓有奇树，似是飞仙种。缥渺架壑桥，临之神欲恐。渊渊岂无源，伏流藏其用。中有素心人，默与澄潭共。
玉女潭佳境八首 其七 回阳洞
作者：庞嵩
朝代：明

六管嘘芦灰，万壑动春意。旋整舞雩衫，疑醉兰亭觯。鲁戈如可挥，羲驭当还辔。独立留仙桥，青鸟忽来异。吾欲鞭石羊，一障狂澜驶。
玉女潭佳境八首 其三 虬鼍峡
作者：庞嵩
朝代：明

泉出漱玉轩，奔流迤东首。水石固有所，行遇嗔相偶。天河落万丈，直出龙门口。砥柱屹不动，壮哉遏湍浏。乍惊龙马饮，下破虬鼍走。此可凭观澜，君莫笑迂朽。
玉女潭佳境八首 其二 梅竹隩
作者：庞嵩
朝代：明

矫矫凌寒姿，竹梅并萧爽。徙倚挹清芬，宴坐绝尘想。佳兴动官阁，清阴入书幌。太极天窍露，长歌澳风响。愿言肖令德，岂直颜色仿。清时不避地，聊焉托孤往。
玉女潭佳境八首 其五 瑶台
作者：庞嵩
朝代：明

奋羽凌仙台，芙蓉最高级。招手期众仙，二姑闯来集。悠然脱苍弁，岂为长缨絷。道旁遇果老，遥下青骡揖。琼株映双洞，云气互嘘吸。罗浮有佳址，宛宛故相及。
玉女潭佳境八首 其八 佛窟
作者：庞嵩
朝代：明

石窍通玄冥，云是禅僧窟。有时发祥光，影漏西方月。一叶波心度，菩提手中揭。自能灭相火，渐见离白骨。却笑红尘隈，有人系缨笏。
玉女潭佳境八首 其六 君阳洞
作者：庞嵩
朝代：明

风雨拿小舟，侧瞰龙湫洞。中空幻层室，石髓结融湩。跨犀出君阳，佳境谁伯仲。伏水浮盘来，白龙宛迎送。漏石错蹄股，冰瑶自隆栋。水声答啸和，谷神两茫偬。
玉女潭佳境八首 其四 玉树湍
作者：庞嵩
朝代：明

晓渡漱玉桥，凝眸立溪涘。中有古璚树，莫自开天始。磊砢四十围，经吟独孤史。樗散每见掷，嘉乐有君子。北山秀豫樟，几见复同此。君莫悲明堂，空谷良足喜。
玉女潭佳境八首·玉女潭
作者：庞嵩
朝代：明

玉女开澄潭，璇房閟枌栱。高阁倚千寻，遐观目可纵。悬厓有奇树，似是飞仙种。缥渺架壑桥，临之神欲恐。渊渊岂无源，伏流藏其用。中有素心人，默与澄潭共。矫矫凌寒姿，竹梅并萧爽。徙倚挹清芬，宴坐绝尘想。佳兴动官阁，清阴入书幌。太极天窍露，长歌澳风响。愿言肖令德，岂直颜色仿。清时不避地，聊焉托孤往。泉出漱玉轩，奔流迤东首。水石固有所，行遇嗔相偶。天河落万丈，直出龙门口。砥柱屹不动，壮哉遏湍浏。乍惊龙马饮，下破虬鼍走。此可凭观澜，君莫笑迂朽。晓渡漱玉桥，凝眸立溪涘。中有古璚树，莫自开天始。磊砢四十围，经吟独孤史。樗散每见掷，嘉乐有君子。北山秀豫樟，几见复同此。君莫悲明堂，空谷良足喜。奋羽凌仙台，芙蓉最高级。招手期众仙，二姑闯来集。悠然脱苍弁，岂为长缨絷。道旁遇果老，遥下青骡揖。琼株映双洞，云气互嘘吸。罗浮有佳址，宛宛故相及。风雨拿小舟，侧瞰龙湫洞。中空幻层室，石髓结融湩。跨犀出君阳，佳境谁伯仲。伏水浮盘来，白龙宛迎送。漏石错蹄股，冰瑶自隆栋。水声答啸和，谷神两茫偬。六管嘘芦灰，万壑动春意。旋整舞雩衫，疑醉兰亭觯。鲁戈如可挥，羲驭当还辔。独立留仙桥，青鸟忽来异。吾欲鞭石羊，一障狂澜驶。石窍通玄冥，云是禅僧窟。有时发祥光，影漏西方月。一叶波心度，菩提手中揭。自能灭相火，渐见离白骨。却笑红尘隈，有人系缨笏。
玉山南望飘然罗浮之怀
作者：庞嵩
朝代：明

懒散黄龙别洞宾，飘潇鹤氅一纶巾。出山不为逢年计，适国疑随避世人。天上夔龙饶衮职，海滨箕颍属閒身。脚头风月非无伴，鹿豕深山旧结邻。
玉潭值雨
作者：庞嵩
朝代：明

浣衣惠山泉，回舟访玉女。飘发东南来，翻然作霖雨。山灵岂妒客，徉徜固相拒。谷口云空濛，玉潭杳何许。青鸟衔书至，开缄诵细语。玉女不出山，云震重夙侣。懒散云鬟装，采药时倾筥。闻君突然至，走讶仍却沮。落莫洗头盘，莓苔半沮洳。谁为膏沐资，九天借兰湑。栉罢时褰帷，出门重延伫。君行五月蒸，得无惮轩举。再叱呵云师，为君涤烦暑。侧径尘不扬，短葛生凉踽。君莫畏沾濡，重湿裳与黼。我有鹤氅衣，雰雰振零羽。君莫畏泥滑，长桥架河浒。我有九节杖，步步君堪拄。客子划然笑，长追入云里。玉女明且都，凝然快双睹。莫是登天庭，尘寰隔下土。洗心向澄潭，授我素问谱。揽衣不可留，长揖归仙府。玉女不可见，再拜玉阳主。洞天何时开，玉虚敞堂宇。周罗布羲画，群阳互三五。蹑足澄观楼，八窗玲珑俯。远山失前峰，近山觉环屿。地底殷鸣雷，奔湍击石鼓。晶光泽琪树，黛色隐灵榉。花重枝稀垂，竹低笋芽竖。滴滴松虬香，黯黯栗蜂午。稚儿竞奔跣，戴笠向庄妪。摘茶且抱瓮，旋汲新泉煮。山翁献猴果，野虞贡獐脯。畦蔬入蔟肥，石窍分香乳。且倒莲花樽，共究玄黄理。剪烛话未央，庭树鸡声曙。
玉阳山房
作者：庞嵩
朝代：明

携家向玉阳，是处即吾里。砌台养云蓍，当门植桐梓。峧谷希足音，寤歌独永矢。聒聒飞玉泉，聊藉洗尘耳。抱志三十年，日月惊逝矣。周文杳西郊，希夷卧未起。执易登玉虚，无言隐玉几。扣开后天门，直透先天里。
玉龙冈诗寄白云次韵
作者：庞嵩
朝代：明

试看阴伏有阳还，来往无端是此关。到得心斋无一事，纵教门市亦清閒。
玩秀亭待月
作者：庞嵩
朝代：明

草色环幽砌，花光悦赏眸。酒添春日兴，宾为主人留。石壁方回照，银灯欲上楼。相期今夜月，还与细赓酬。
甘泉书院新迁
作者：庞嵩
朝代：明

泰山忽东摧，沧海还桑田。人事有废兴，千古理亦然。昔我湛夫子，韶阳舣归船。振衣帽峰麓，济济罗诸贤。爰兹辟院宇，永以开讲筵。阐扬六字符，习心俾销煎。迄今三十载，圣贤有真传。曲江重徙学，此院乃借迁。让贤尚云可，让圣岂为愆。千仞宫墙在，门深室且玄。升堂集朋侣，仰钻谈高坚。人心解求放，文礼见目前。匪前亦匪后，岂在天与渊。勿忘勿助间，默识同勉旃。
甘泉师得佳梦次韵奉贺二首
作者：庞嵩
朝代：明

丹峰突出鸿濛外，瑞霭氤腾紫翠间。太乙老翁盘石坐，万年台杞祝南山。岱岳每瞻台极北，和风人在庆云间。抠衣尚愧升堂步，何日崇登绝嵿山。
甘泉师得佳梦次韵奉贺二首·其一
作者：庞嵩
朝代：明

丹峰突出鸿濛外，瑞霭氤腾紫翠间。太乙老翁盘石坐，万年台杞祝南山。
甘泉师得佳梦次韵奉贺二首·其二
作者：庞嵩
朝代：明

岱岳每瞻台极北，和风人在庆云间。抠衣尚愧升堂步，何日崇登绝嵿山。
甘泉师病中有诗分付依韵奉答
作者：庞嵩
朝代：明

仰之已弥高，行亦无迹辙。默识尼父心，敢肆丰干舌。
番山秋色二首
作者：庞嵩
朝代：明

雄藩罗岭海，突兀建宫墙。首善同文地，殊方会极场。阙林连拱秀，台斗焕文光。引步看秋色，庭槐已报黄。百粤风光丽，三城秋倍妍。祥云连粉堞，皎月耀晴天。水播鲲翎变，花明骥足先。河南原有谶，重见辂生鞭。
番山秋色二首·其一
作者：庞嵩
朝代：明

雄藩罗岭海，突兀建宫墙。首善同文地，殊方会极场。阙林连拱秀，台斗焕文光。引步看秋色，庭槐已报黄。
番山秋色二首·其二
作者：庞嵩
朝代：明

百粤风光丽，三城秋倍妍。祥云连粉堞，皎月耀晴天。水播鲲翎变，花明骥足先。河南原有谶，重见辂生鞭。
登三洲楼
作者：庞嵩
朝代：明

三洲楼兀水中央，四面山光树色苍。曲径暗穿松坞入，扁舟悠傍柳堤飏。春深碧玉吟谁共，兴入青霞喜欲狂。帝伯功名灰已尽，风花随步寄行藏。
登凤凰台
作者：庞嵩
朝代：明

阿阁久虚天上瑞，凤雏今见日边回。维舟暂阻三江路，振羽忽登千仞台。薰吹顿收炎暑去，清尊偏对晚凉开。槐阴借有眠云榻，枕石何妨日几回。
登南雄塔
作者：庞嵩
朝代：明

玉笋凌千仞，虹轮跨九霄。拂衣红日近，回首白云遥。树色通阛阆，山光入画描。暂同登眺乐，心已在明朝。
登天台寺
作者：庞嵩
朝代：明

紫薇天北有三台，此寺天台天与来。我与天游空一望，万山苍翠总低回。
登小孤山南岸岩头寺
作者：庞嵩
朝代：明

狂风忽阻江山舟，据石坐看江水流。天际雪花动地舞，波心石笋凌空浮。鄱阳一炬汉舻烬，铁柱半卧寒岩幽。山僧解说前朝事，沧海桑田更几筹。
登小金山望斗南弟不至
作者：庞嵩
朝代：明

石径无尘古刹幽，僧开方丈傍丹邱。昙花阶下和云落，山色波间抱日流。出洞烟霞封宝殿，悬厓星斗护灵洲。宦情羁思添离恨，骢马不来独倚楼。海上仙都紫翠堆，壮游今夕复登台。金钩露拔星河转，玉麈斜挥瘴疠开。石壁藤萝留宿雨，云岩钟鼓没浮埃。凭高一望风涛息，不见官船荡月来。
登小金山望斗南弟不至·其一
作者：庞嵩
朝代：明

石径无尘古刹幽，僧开方丈傍丹邱。昙花阶下和云落，山色波间抱日流。出洞烟霞封宝殿，悬厓星斗护灵洲。宦情羁思添离恨，骢马不来独倚楼。
登小金山望斗南弟不至·其二
作者：庞嵩
朝代：明

海上仙都紫翠堆，壮游今夕复登台。金钩露拔星河转，玉麈斜挥瘴疠开。石壁藤萝留宿雨，云岩钟鼓没浮埃。凭高一望风涛息，不见官船荡月来。
登岳阳楼
作者：庞嵩
朝代：明

江上巍城城上楼，洞庭淼淼接天浮。势吞吴楚千山碧，汇引巴湘万派流。阁道每悬辰斗望，江湖谁抱庙堂忧。东南万艘输将困，安得师干总壮猷。
登拂水岩次韵
作者：庞嵩
朝代：明

青山随地托幽缘，况有登山具且便。台石雪乾梅送腊，剑门烟暖草迎年。钟声见日凭观海，玉屑凌风动拂泉。千古断碑遗荐福，磨崖今拟为谁镌。
登文游台
作者：庞嵩
朝代：明

郭野苍茫合，湖山隐映开。永怀千古杰，遥上四贤台。绕壁看题句，临风数举杯。醉归明烛夜，金炬愧非才。
登楼对雨
作者：庞嵩
朝代：明

四峰雷送雨，短袷怯春寒。遣兴偏宜酒，凭虚共倚栏。泉声和涧底，树色隐云端。喜得看山伴，阴晴总壮观。
登白云次陈苏山年兄韵
作者：庞嵩
朝代：明

镇北山高南海深，微茫烟翠幻晴阴。九龙奋迅添新沫，双鹤拚飞有旧林。浮岛还谁留玉舄，层楼暮日想鲸音。丈人济胜俱筋力，肯负当年致远心。
登石鼓
作者：庞嵩
朝代：明

合江通彬江，仅仅五里许。昨始见暄晴，风寒遽牴牾。风逆水顺行，天意岂偏与。上下往来舟，莫更相嗔语。
登砚山亭次颜鲁公联句韵谢方寅所
作者：庞嵩
朝代：明

地启南山胜，春开北海樽。论乡知谊厚，缩席见温存。兀石云黏护，磨崖字剥痕。山腰笼古树，巘侧敞晴轩。烟火孤城隐，蚕桑旧俗敦。迎阳花欲舞，悦客鸟能言。纳履跻云顶，攒衣坐石根。薜窗牵蔓蒂，药圃长芽荪。河洛开畴画，麟凰见野原。逢时欣舜日，浪迹寄山门。问奕吾生拙，焚香且细论。凭虚观太始，见水觅真源。机息鸥邻席，烹茶鹤避烟。橐枢归造化，裘葛付寒暄。自得山林寂，宁知朝市喧。抟鹏穷日表，瞿蝶托宵魂。天阔眸踰迥，山幽俗避繁。荷衣随泻适，绣绂敢攀援。虚引山涵泽，弘含地势坤。花封琴静鼓，萝径约同扪。玉浸晶光合，屏联翠色屯。锦鬐舒泳跃，仙羽出笼樊。凤去凌霄翥，龙来蜿地蟠。春融千里邑，风动万家村。鸡犬鸣朝接，牛羊下夕昏。燎红人未散，举白酒频温。何幸投簪客，金龟藉渥恩。
登西梁山天门洞
作者：庞嵩
朝代：明

倚天岩洞有灵栖，四顾群峰孰与齐。咫尺瞻颜违禁极，蕴隆忧旱望云霓。江通烟树晴偏阔，鸟逐风帆远渐迷。忽忆美人天上路，欲凭双翼寄新题。
登西樵山遍览诸胜时从甘泉师偕冼子奕倩
作者：庞嵩
朝代：明

夜发汾水阳，凌晨舣樵麓。七十有二峰，矗矗凝云簇。关路盰翳门，肩舆涉坂曲。泉师正开先，而我冼子属。钓石凄寒泉，水帘捲飞瀑。更有壁立岩，天门窍一簇。转路跻云门，整衣谒云谷。缘阶入大科，登楼见堂局。万派一派通，四峰一峰足。周罗俯儿孙，潇森秀琅玉。洞左迤九龙，蛇蜒亦九曲。铁泉可濯缨，广朗迥怡目。仰宸俨威颜，怀沙绍芳躅。悠悠重我思，寤寐耿怀服。愿借半席光，嵚岑搆居屋。
登雨青楼
作者：庞嵩
朝代：明

九天遗渥粤江漘，几度光风万树春。蹑级浪随趋相府，登楼犹自见枫宸。衣冠想仰四朝盛，风度怀瞻百代淳。槛外晴云沧海阔，中峰澜柱起嶙峋。
登黄鹤楼
作者：庞嵩
朝代：明

黄鹤巍楼破紫烟，武昌天接汉阳天。开樽且纵登楼目，说剑休论驾鹤年。只鹿覆蕉真亦梦，五湖放舸骨疑仙。无端好景难成咏，犹羡崔公笔似椽。
白云山和答王虞相谭永明施惟泽祁在德袁天章
作者：庞嵩
朝代：明

归云已扫飞凫迹，伐木忽闻嘤鸟声。三变推移从此定，九龙流出本来清。凭高气宇南溟浅，染翰文章北斗倾。珍重圣朝方侧席，金台新筑旧燕京。
白泉诗为戴知事
作者：庞嵩
朝代：明

瑶池分玉液，流出绩溪东。月漱晶光满，山涵镜彩融。建庵遗竹圃，启院有花封。一派渊源远，盈科与海通。
白葵
作者：庞嵩
朝代：明

皎皎冰玉姿，挺挺苍翠质。精白一寸心，常捧中天日。
盍簪楼落成
作者：庞嵩
朝代：明

江门烟暝藏嘉会，粤秀峰阳起盍簪。九老衣冠联旧伴，百年诗易此幽寻。凭观曲槛迁吟目，坐对方池静洗心。却忆高堂文敏度，清风啼鸟尚遗音。
盐提举崔君转福建副都转运使赠以诗
作者：庞嵩
朝代：明

吾病笑也歌，放歌三百篇。我歌夫何为，故人有高迁。驱车出羊城，迢迢适闽壖。嘤鸣起幽谷，鹾政两当权。轻车就熟道，良造相后先。万里指顾间，行行复何言。齐人富煮海，周官布流泉。氓农已瘁力，摧商未为偏。矧兹南北祲，所守在疆边。士马愿夙饱，日费浑几千。子行慎足国，常股通车船。务期化斥卤，万灶繁朝烟。子行慎足民，生生浚其源。反裘以负薪，皮敝毛亦穿。培根在剔蠹，本固枝叶蕃。和衷乃有济，仲伯吹篪埙。万物皆可爱，吾道有正传。咨彼太极翁，何以独爱莲。岂徒羡虚直，出污泥不沾。吾言愧予耄，或可方韦弦。
盘予谷在予所岩下中有八卦台
作者：庞嵩
朝代：明

据后天后，悟先天前。盘桓盘桓，永矢弗諠。
盘玉隈
作者：庞嵩
朝代：明

望望太湖峰，烟云杳相阻。缥缈凭孤亭，聊为散烦暑。左引碧玉盘，云浆映霞醑。右招众灵集，凤麟舞前署。王母西献桃，仙姑送羞髓。去去凌超然，中天豁眸矃。
盱湛楼
作者：庞嵩
朝代：明

洙泗渊源迤落水，江门流衍注甘泉。高楼独上三洲望，真派同归一目全。悟到如斯桥自度，咏从归后榻应悬。千年衣钵今传北，独愧南宗一线天。
眺顺德新城
作者：庞嵩
朝代：明

粉堞晴云结晓停，犹怜夙雨夜冥冥。金汤喜见千年险，恩怨宁论百口荧。漫对酒杯同举白，渐看农谷已抽青。太平薄海流芳泽，愿祝尧天亿万龄。
瞻甘泉先师遗像
作者：庞嵩
朝代：明

山颓木蒌几星纪，日抱遗经卧蓬累。敢将己物并蘧庐，黄鸟丘隅难共止。昔云见圣未克由，前参衡倚谁真修。光明洞见瑶台烛，须臾仿佛炉烟浮。精华日月空颅首，两耳之傍南北斗。衣冠俨雅纡绅垂，隐隐太公犹在手。高风已远不可攀，遗像依希千仞间。追随再拜诸公后，俯仰前瞻祇汗颜。
石澜陈司徒出守都匀
作者：庞嵩
朝代：明

九转登崇秩，分符尚远陬。明王孚化外，赖尔洽民遒。问俗垂朱绂，论心接素秋。甘棠南国颂，应作裔氓讴。
石鼓书院有怀何吉阳刘仁山二公
作者：庞嵩
朝代：明

蒸湘江口合，古院辟江埏。悬厓挺古木，栋宇撑云烟。朱张昔嘉会，七日浑何言。昌黎一过耳，勒石仍诗篇。明明湛夫子，耋颐再腾骞。予齿日以暮，愿言执前鞭。嘤鸣和伐木，出谷拟乔迁。吉仁二山长，两凤苞文鲜。鸣阳与戢羽，无计远招延。道左见棣杜，我心良忧煎。且去探天柱，凌风蹑其巅。漫与天者游，默默归玄玄。
社会粤山阻雨还集静虚堂
作者：庞嵩
朝代：明

粤山雨积沉花坞，诗社云侵泛蚁樽。草阁便寻杨子宅，竹筇偏到谢公墩。瞻依八座天将近，俯瞰三城日未昏。却笑俗尘门外客，静虚堂上友金昆。
祝融绝顶次杜韵
作者：庞嵩
朝代：明

南岳炎方推独尊，烟绡云锦罗天孙。七十二峰祝融最，九千百丈五岭盘。日月东西悬两目，阴阳阖辟为之门。洞庭万顷岂无自，绝顶四壁纷灵泉。
福船行为俞总戎
作者：庞嵩
朝代：明

去年六月终风恶，贼舟驶向河南泊。凶渠逆竖戈纷横，飞腥溅血严城角。今年六月风气好，闽帅直向潮阳岛。鸣钲伐鼓总天声，凶残魂魄戈前倒。一战玄钟再柘林，艨艟应击皆成沉。三战长驱向莲澳，如山楼橹失高深。虐焰消磨十八九，长奔潜望马耳走。广兵犄角随火攻，渠魁竟缚俞君手。俞君故是方叔俦，骐骥岂与骀驽侔。浙闽伊昔么么起，斩蛟窜鳄功名遒。东隅莫问昨朝事，桑榆人识鲁阳辔。向誓此贼不俱生，三捷居然副初志。老将料敌真吁谟，太平永巩帝皇图。先张之矢后脱弧，福兵福船云岂徒，福兵福船云岂徒。
秋日白云山
作者：庞嵩
朝代：明

玉宇秋澄总巨观，冠童相伴老怀宽。登高漫借东山屐，对泣偏羞南楚冠。芋碗茶香诗吻润，菊杯云浸酒脾寒。传心有诀镌台石，净扫莓苔一再看。
秋郊喜稼
作者：庞嵩
朝代：明

出郭凌风眺，沿郊趁晚凉。凄枫惊落叶，彧稌游成行。溉釜需燎急，催租走檄忙。万方今有喜，逋待得新偿。
立春二首
作者：庞嵩
朝代：明

三阳才出地冲融，南北东西暖气同。化化岂将求宇外，生生原在此腔中。沿眸碧草自呈色，纤手青丝枉费工。复顷天心从复起，扩无穷处用无穷。青皇出震春光路，碧眼窥人柳色鲜。欲把新知验新得，且将残见洗残年。化通天地方成圣，迹脱形骸却是仙。揭出真元凭指点，了无声臭落言筌。
立春二首·其一
作者：庞嵩
朝代：明

三阳才出地冲融，南北东西暖气同。化化岂将求宇外，生生原在此腔中。沿眸碧草自呈色，纤手青丝枉费工。复顷天心从复起，扩无穷处用无穷。
立春二首·其二
作者：庞嵩
朝代：明

青皇出震春光路，碧眼窥人柳色鲜。欲把新知验新得，且将残见洗残年。化通天地方成圣，迹脱形骸却是仙。揭出真元凭指点，了无声臭落言筌。
立春史州守白江携酒招同诸僚佐城楼
作者：庞嵩
朝代：明

新年人日始开春，万家和气都鲜新。巍峰西来引弦月，曲海东望无纤尘。正喜青丝行白玉，况有贤主联嘉宾。兴发长歌连素袂，便赓时夏立烝民。
端阳后二日
作者：庞嵩
朝代：明

龙斗江中息，渔歌泽上苏。盘堆仍角黍，杯沥带菖蒲。月向将弦上，风从隔竹呼。池亭欣避暑，谁复吊湘无。
竹二首
作者：庞嵩
朝代：明

春到姚黄魏紫家，自甘疏节对交加。九成未奏伶伦律，拂拂天门凤羽斜。春水池塘护短栏，几根雪外倚琅玕。飔飔忽动云和籁，又捲疏帘对月看。
竹二首·其一
作者：庞嵩
朝代：明

春到姚黄魏紫家，自甘疏节对交加。九成未奏伶伦律，拂拂天门凤羽斜。
竹二首·其二
作者：庞嵩
朝代：明

春水池塘护短栏，几根雪外倚琅玕。飔飔忽动云和籁，又捲疏帘对月看。
竹石图
作者：庞嵩
朝代：明

玉骨明皎皎，清风凉飕飕。空中矻砥柱，贞姿本无求。碧草如有情，金石遥相投。何以独爱萱，玩之能忘忧。吾心托太虚，造化原与游。浮云我何有，相忘空悠悠。
竹石图为张玉屏主人题
作者：庞嵩
朝代：明

爽籁晴潇湘，轻绡映寒碧。节高风自清，中虚体常直。何物撑嶙峋，无乃玉屏石。依此盘错根，砥砺时相益。愿得歌卫风，□□□□□。对此图淇澳，千年仰圭璧。
答严豁轩
作者：庞嵩
朝代：明

着脚江山处处幽，百年吾道寄沧洲。天光静室常生白，世态虚云半点浮。涉海汪洋先到岸，斩关钉铁旧焚舟。咏归之后浑何事，默默溪桥汉水流。
答巾石翁赠别
作者：庞嵩
朝代：明

千里游遨得再同，共看新月坐光风。有言话到无言处，归棹嬉游自在中。
答衡尹毛见川论学
作者：庞嵩
朝代：明

衡山始倾盖，即结同心盟。渊源吉阳翁，单父流政声。揖予论圣学，援言多明徵。予言学晦久，常觉乃常明。觉岂自外求，良知启灵扃。浮云撤重蔽，太虚自流形。仕学岂两涂，尸居凛明庭。惭予固谫劣，岂足窥微精。一贯垂孔训，日新诵盘铭。
答问学
作者：庞嵩
朝代：明

大化旋元根，无声亦无臭。时行自物生，处处春光漏。人心曷睹闻，岂以形迹觏。一实殊万分，瀰漫遍宇宙。云无亦无无，云有宁有有。虚实动静间，寂感相参透。来也以此生，归也以此复。但保勿自亏，岂能强增凑。月窟通天根，时复倏时姤。盈虚本无常，此理原不朽。云胡一偏者，强向玄关叩。触处固跃如，冥心更何究。婴儿吾自存，坎离每相遘。若自煮空铛，于何问火候。老子固犹龙，学之恐差谬。孔圣真时中，天地等高厚。
答陈虞山翁
作者：庞嵩
朝代：明

钟山郁龙蟠，天阙开牛首。康作承累朝，积养百年后。焕发徵人文，济士兴如云。探玄窥孔室，奋藻摛皇坟。猗嗟公善鸣，结发驰上京。一策惋流涕，五规赞綦平。螭蚴昂独立，牡辔代巡省。破柱狼途冲，逊舄鳄潮境。天王幸圣明，诏许图终成。贞心矢珉铁，唾迹随风萍。棠阴重遗爱，玉笋跻崇班。握符靖闽越，勒迹旂常间。阴晴知雪晛，急流遄归饯。虞山旧考槃，种竹傍巍巘。跃渚常观鱼，兢冰重履虎。亹亹未敢荒，休休自适取。小子罗浮阿，藐兆何足多。涓涘翕河岳，意气绸茑萝。海虞迩行乐，降陟观泉壑。傍柳移小舟，清风访庄落。仰止盂巅期，绻复圯桥约。小子诚不聪，勉旃宁自薄。
答黄罗浮兄话别
作者：庞嵩
朝代：明

罗浮亘天地，与子聊相违。冥鸿事高举，奚必差池飞。居诸遄流迈，起卧观时几。适意亦自得，是处真谁非。首阳与莘墅，千古争巍巍。丘隅鸟所止，民乃同邦畿。
策勋鲸海册为来潮推
作者：庞嵩
朝代：明

羲皇画易开天地，讼师协济随成比。蛮夷贼宄内外殊，虞廷总属皋陶士。才堪平理能治兵，禁非正义原同行。莱兵远却惟司寇，泮宫献馘归明刑。圣贤矩度遗芳轨，古人亦可今人拟。渊泉浚养时之出，左宜右有皆相似。来公本是浙中英，少年甲第腾蜚声。龙光初奋镆铘匣，十二屠牛立解铏。潮邦正值风涛恶，横奔毒噬棼鲸鳄。惟公戢暴在安民，声色刑威本无作。冰清玉润阳春旋，期年民自以不冤。驰驱愿效同仇志，荷戈执挺争相先。曾贼渠魁已擒掊，党孽倭奴亦授首。赞猷辑士公居多，让德让功公不有。口碑载道讴歌频，誉声上彻通苍旻。康侯晋锡从天下，补衮行应入紫宸。乘风巨翮今未已，九万图南从此始。姬朝方吉承周公，壮猷共赞宣王理。有文谟，有武备，出将入相皆吾事。伫见勒绩燕然收功铜柱，纪万年之青史。
粤秀山
作者：庞嵩
朝代：明

登临正值春之半，万仞振衣千虑休。珠海云移苍壁动，丹岩仙去紫烟浮。花光掩映呼鸾道，蜃气迢遥镇海楼。霸业不须伤往事，一樽聊尔共淹留。
粤秀山阻雨还集黎氏园亭
作者：庞嵩
朝代：明

赏春却怕春归去，策马出门休问晴。不向峰头穿险滑，直从园馆坐凄清。疏云漏日花移影，密树鸣飔鸟和声。对境可无佳客伴，邺中才子洛中英。
约同志诸公天关会讲
作者：庞嵩
朝代：明

一暴那堪胜十寒，况连阴雨夜漫漫。明朝旭日春花丽，好约天关负曝看。
纪别五章
作者：庞嵩
朝代：明
体裁：四言诗

煦煦者和，维时之春。物胥以育，于胥海滨。胥斯海滨，荣斯欣欣。物斯欣斯，矧伊人斯。（一章）浩浩者流，曰维珠江。萃彼百川，其沛滂滂。可以济桴，可以载航。无曰德则小，谁哉子量。（二章）丽彼春江，朝阳孔熙。彼山则翠，于江之湄。中有行舟，其鸣咿咿。维鸥鶒则飞，维鸳鹭则飞。（三章）鸟之扬矣，江之长矣。鸟之悦矣，江之阔矣。壮哉子观，目云豁矣。莫予物违，形之脱矣。（四章）既载我酒，亦将我殽。酌别春江，其情交交。其情交交，其行逼逼。水岐路分，维子之适。作此好歌，以慰戚戚。（五章）
续林允荐表弟梦中诗话
作者：庞嵩
朝代：明

日印春光上短墙，枝头寒柳不胜芳。莫言幽谷迟回暖，正喜层阴今见阳。巨室栋梁当尔用，接云桥梓愧连苍。相期更着磋磨力，转眼槐花急报黄。
维舟石鼓访别驾林怀兰丈未遇寻邂逅于衡山江浒次韵奉答二首
作者：庞嵩
朝代：明

一笑浮云世已轻，每从山水寄幽情。山僧何处供茶果，浪报人间得姓名。孤鹤每希和靖节，三春空老鹿门耕。陇头相对如宾馌，岂料荆州误识名。
维舟石鼓访别驾林怀兰丈未遇寻邂逅于衡山江浒次韵奉答二首·其一
作者：庞嵩
朝代：明

一笑浮云世已轻，每从山水寄幽情。山僧何处供茶果，浪报人间得姓名。
维舟石鼓访别驾林怀兰丈未遇寻邂逅于衡山江浒次韵奉答二首·其二
作者：庞嵩
朝代：明

孤鹤每希和靖节，三春空老鹿门耕。陇头相对如宾馌，岂料荆州误识名。
罗容所年兄邀予偕刘岭阳格丈泛舟园池因得观奕诗以纪兴
作者：庞嵩
朝代：明

地僻天分太液池，两涯寒碧蘸涟漪。浮云万里归青琐，列巘三城展翠眉。罍罄急呼邻市酒，彩高仍喝胜觥棋。橘中剩有商山奕，勿剪横斜蔽芾枝。
罗浮山和邹方伯四首 其一 铁桥
作者：庞嵩
朝代：明

万仞悬湍厓，长虹跨天表。我有双飞凫，仙路谅非杳。
罗浮山和邹方伯四首 其三 石楼
作者：庞嵩
朝代：明

兀兀擎双楼，南天望不极。枕石批霞餐，岂羡黄粱粒。
罗浮山和邹方伯四首 其二 丹灶
作者：庞嵩
朝代：明

古灶栖霞隈，不见炼丹叟。真丹自玄玄，还觅炉中不。
罗浮山和邹方伯四首 其四 水帘
作者：庞嵩
朝代：明

绝壁开云扃，飞湍作帘挂。因风时捲舒，巧入诗人画。
罗浮山和邹方伯四首·铁桥
作者：庞嵩
朝代：明

万仞悬湍厓，长虹跨天表。我有双飞凫，仙路谅非杳。古灶栖霞隈，不见炼丹叟。真丹自玄玄，还觅炉中不。兀兀擎双楼，南天望不极。枕石批霞餐，岂羡黄粱粒。绝壁开云扃，飞湍作帘挂。因风时捲舒，巧入诗人画。
署荣阳教谕永昌举人周绍稷连遭二丧归道遇于滇为赋此
作者：庞嵩
朝代：明

驱车出滇左，道旁式齐衰。棘挛眷容墨，黯惨令心哀。停车急前步，问子从何来。云是永昌产，奔奔蜀中回。忆昔乃父翁，蹑足青云垓。鸣琴播遗响，振铎群英才。刑于拟逑德，胆丸亦滋开。闵子绍泮涣，接武鞭驽骀。春官弃桃李，荣阳藉深培。青毡席亦暖，白发颜双颓。昊天杳何极，北风吹崔嵬。心折道路长，靡靡行且猜。披襟诉明府，泪血倾河隈。予闻转酸恻，欲语徒邅回。为子废蓼莪，且陟阿丘台。
翠微书舍为徐七山
作者：庞嵩
朝代：明

袭葛金风乍到秋，碧山云径小窗幽。图书对榻惟周孔，冠盖临轩有牧裘。五岭岚光连越峤，七山烟翠拥罗浮。铁桥自有通霄路，跃足应须到上头。
耒阳道中
作者：庞嵩
朝代：明

载煤湘船黑，洗锡江水浑。江船体本洁，而乃污泥尘。吾欲挽天河，涤濯回素真。
职方蒋东川辟东山为东营偕陈敬亭偶登东川留酌赋此纪怀
作者：庞嵩
朝代：明

谢公老榻千年梦，蒋部开山若与盟。削屐愧无携妓兴，对壶偏藉雅歌情。八公草木先驱□，一雨东南已洗兵。山下愿培三径竹，东山佳赏傲东营。
腊二十八日
作者：庞嵩
朝代：明

九十寒冬二日馀，飞驰乌兔任居诸。皇王帝伯今何在，雪月风花且自如。物到归根时共翕，律当穷腊气还舒。循环不老天心转，肯叹时光乘又除。
自黄龙归里留赠洞中诸子
作者：庞嵩
朝代：明

黄龙古洞天，旧雨剪新蹊。切磋此幸同，一体真犹台。夜光发长炬，海派涓滴微。看境不在山，挹酒不在卮。天空月如洗，云净山偏奇。杖策信所往，高深惟其宜。惓惓不忍别，万古订心期。
至安庆谒忠宣余公祠
作者：庞嵩
朝代：明

风雨鸡鸣彻晓晨，一门忠义见斯人。撄城报主终殉国，为父从夫尽杀身。天地纲常应尔系，家庭模范岂无因。凭高几阅江河变，水自清流山自峋。
花间鹤舞为何石川作
作者：庞嵩
朝代：明

昂藏万里冲霄志，静息孤园刷羽时。会意且从隹客舞，惜春犹恐碍花枝。风初动处矜香媚，乐到生时祇自知。却忆孤山一琴伴，通仙今老赵郎随。
荻港真武祠避暑次壁间韵
作者：庞嵩
朝代：明

枕江阛市隐仙家，洞口通幽石径斜。金阙剑光旋斗极，玉墀珠蕊点槐花。交加木石侵云碧，曲抱江山引界赊。避暑却疑天上坐，广寒分映落烟霞。
葡萄灯
作者：庞嵩
朝代：明

谁分大宛天边种，移向中堂火畔栽。马乳滴垂青贝合，龙须还袅紫烟回。人为竞赛天工巧，一盏宁吝十宝财。蚁酒笙歌欢胜会，须臾五夜尽成灰。
蒙恩再赐致仕
作者：庞嵩
朝代：明

昔年五十三，赐老致所仕。今蒙致仕恩，年光六十二。先致致国猷，再致委家计。天地一閒身，何物能撄系。炯炯方寸心，愿从子绝四。太虚净无云，往来任光霁。
蓝澄溪至自潮卒于朱明诗挽之
作者：庞嵩
朝代：明

朝诵湘累篇，夜闻惜颜操。俯仰怀哲人，感慨悲长道。所遇固有穷，馀芬岂同耗。壮哉蓝氏子，抗志跻堂奥。千里负琴书，远向罗浮到。良冶开铸炉，品物欣洪造。飞云顶未穷，薤露歌先报。菀结同心言，邈矣将谁告。达人宇为家，易地皆吾靠。莫更嗟罗浮，朱明有丹灶。
薛万钟由生员改充从予入朝将归携轴乞诗爰书勉之二首
作者：庞嵩
朝代：明

五车何必穷经典，半部犹堪佐太平。试问当年中令子，是何心诀掌中明。出门便是有风波，忠信平生奈尔何。操柁正时舟自正，漫从箕斗泛银河。
薛万钟由生员改充从予入朝将归携轴乞诗爰书勉之二首·其一
作者：庞嵩
朝代：明

五车何必穷经典，半部犹堪佐太平。试问当年中令子，是何心诀掌中明。
薛万钟由生员改充从予入朝将归携轴乞诗爰书勉之二首·其二
作者：庞嵩
朝代：明

出门便是有风波，忠信平生奈尔何。操柁正时舟自正，漫从箕斗泛银河。
虎爬泉
作者：庞嵩
朝代：明

衡岳最高峰，泉自山顶出。何以山顶泉，阴阳有呼吸。山泽自通气，涓流喷觱沸。观泉观我生，沛此育万物。
行役至皖城闻北都报急旋楫夜过芜湖暴风汹浪幸舟靠岸偶成呈少司空王滨湖
作者：庞嵩
朝代：明

忠诚未格天，大风撼我舟。志仁幸安土，长滩若为留。柔泥不着石，傲睨登瀛洲。鸡鸣黯月色，龙眠聒惊流。滔天玉雪涌，拍拍驱群牛。樯颠楫欲摧，衣袽戒且忧。却忆淮浦吟，整襟法前修。须臾藉晴曙，长空敛云浮。青山秀绿树，沽酒听渔讴。眷眷侧席怀，至德侔商周。干城有元老，克壮咸嘉猷。蠢虏诚匪茹，大邦敢为仇。风狂不过日，阳出阴旋收。岂尔螳螂资，乃肆当辙游。直捣向贺兰，勒石燕然陬。四海瞻皇图，万年固金瓯。
衡山晓发
作者：庞嵩
朝代：明

山中已浃旬，郭外仍三宿。剥漕断行舟，凄雨霏屑玉。知己时邀留，杯盘叙寒燠。贤哉二地主，借棹乘朝旭。
衡山追和
作者：庞嵩
朝代：明

支策罗浮七洞天，祝融绝顶访栖禅。天空籁息钟初定，独扫云根枕月眠。
表忠卷为宁德李太华死倭难次韵三首
作者：庞嵩
朝代：明

百里郎官正属贤，闽山漳浦遘烽烟。撄城厉剑思酬主，裹革旋缰誓死边。林木夜寒归宿燕，野郊春尽忍闻鹃。浮名敢拟垂身后，独秉丹心一寸全。义重生轻一羽尘，颠危犹切拯时屯。未论胜败兵家算，空付纲常社稷身。烽火门虚应有日，将垣星陨此何辰。乾坤浩气刚风在，汗简还今照古人。间关原不避艰难，瘴海霜风阵阵寒。壁垒奇才惊忆葛，敌人凶胆怖倾韩。粮空矢尽犹拳手，缨绝锋横未解冠。千载宁阳遗血食，俎盘蕉荔荐黄丹。
表忠卷为宁德李太华死倭难次韵三首·其一
作者：庞嵩
朝代：明

百里郎官正属贤，闽山漳浦遘烽烟。撄城厉剑思酬主，裹革旋缰誓死边。林木夜寒归宿燕，野郊春尽忍闻鹃。浮名敢拟垂身后，独秉丹心一寸全。
表忠卷为宁德李太华死倭难次韵三首·其三
作者：庞嵩
朝代：明

间关原不避艰难，瘴海霜风阵阵寒。壁垒奇才惊忆葛，敌人凶胆怖倾韩。粮空矢尽犹拳手，缨绝锋横未解冠。千载宁阳遗血食，俎盘蕉荔荐黄丹。
表忠卷为宁德李太华死倭难次韵三首·其二
作者：庞嵩
朝代：明

义重生轻一羽尘，颠危犹切拯时屯。未论胜败兵家算，空付纲常社稷身。烽火门虚应有日，将垣星陨此何辰。乾坤浩气刚风在，汗简还今照古人。
西梁山玉女祠
作者：庞嵩
朝代：明

广寒宫殿逼清虚，飞跨西梁最上嵎。一水中分涵石壁，两仪高下亦图书。湖光早幸饶归范，骥足谁希重展徐。拂拂天风到吟腋，恍疑身度雪霜馀。
西署牡丹盛开顾戒亭何宜山王寄山刘两江梁定斋徐阳滨蔡澹塘诸长官次第招赏漫赋
作者：庞嵩
朝代：明

海宇衣冠会已奇，为逢花节又衔卮。簿书幸了公家务，乐意偏于春事宜。异色肯输姚魏种，荣观应拟洛阳时。东风岁岁浑谁伴，芍药阶前是素知。得共看花且看花，赏心赢并酒杯赊。低枝过雨纷擎锦，密叶迎风碎剪霞。镜里凝妆浑欲语，玉容缓步不须遮。东园醉向西园醉，况复莺声处处嘉。
西署牡丹盛开顾戒亭何宜山王寄山刘两江梁定斋徐阳滨蔡澹塘诸长官次第招赏漫赋·其一
作者：庞嵩
朝代：明

海宇衣冠会已奇，为逢花节又衔卮。簿书幸了公家务，乐意偏于春事宜。异色肯输姚魏种，荣观应拟洛阳时。东风岁岁浑谁伴，芍药阶前是素知。
西署牡丹盛开顾戒亭何宜山王寄山刘两江梁定斋徐阳滨蔡澹塘诸长官次第招赏漫赋·其二
作者：庞嵩
朝代：明

得共看花且看花，赏心赢并酒杯赊。低枝过雨纷擎锦，密叶迎风碎剪霞。镜里凝妆浑欲语，玉容缓步不须遮。东园醉向西园醉，况复莺声处处嘉。
见圣楼
作者：庞嵩
朝代：明

人人欲见圣，岂以面目求。由之乃克见，真见惟真修。
见梅花
作者：庞嵩
朝代：明

万仞飞云锁铁桥，玉容冰骨老孤标。黄龙别去空遗迹，白鹤归来今见招。墙角早春先得信，枝头残雪未全消。试看渐结累累实，太鼎和羹待尔调。
观音岩
作者：庞嵩
朝代：明
体裁：古风

何物观世音，灵岩重出世。炼性洪悲慈，岂能顾睚眦。玉莲座下起，珠黍空中系。本来已无种，谁将拟根柢。善材一撒手，金刚亦失势。行矣扣狮子，业缘了诸切。
观音岩
作者：庞嵩
朝代：明

何物观世音，灵岩重出世。炼性洪悲慈，岂能顾睚眦。玉莲座下起，珠黍空中繫。本来已无种，谁将拟根柢。善材一撒手，金刚亦失势。行矣扣狮子，业缘了诸切。
观音阁
作者：庞嵩
朝代：明

层厓绝壁临无地，飞阁危楼落半岑。潮势拥云连佛顶，波光涵玉照禅心。雉因避客投丹穴，鹊喜游人噪碧林。独怅扁舟频解缆，隔江犹自听鲸音。
观鱼
作者：庞嵩
朝代：明

观生观我得，适意且观鱼。泳跃心何有，浮沉体自虚。忘机常罢钓，到倦总抛书。一曲沧浪调，闻之亦起余。
誉七峰邀同萧龙石葡萄园共饮子姓并侍
作者：庞嵩
朝代：明

杨子江心直北船，青灯寒雪是何年。二难谊分犹今日，三益赓歌是旧缘。膝下孙枝联父子，林中酬献亦神仙。名园胜会君须记，一架葡萄闰五天。
订约又十月过访南昌别业
作者：庞嵩
朝代：明

卧龙旧屋知何地，豹隐南山是此居。十里隔河应不远，一年屡约可宜虚。开冬屈指逢添闰，下榻论心好借馀。早办青钱勤买棹，倘迟犹恐碍徵书。
讲经台
作者：庞嵩
朝代：明

兀石宽且平，识哉此谈经。默识浑无语，千原春草生。
访南昌别业有怀古林先生
作者：庞嵩
朝代：明

柚子环堤屋后松，南阳今见此遗踪。入门看竹惊眠犬，步涸瞻云忆见龙。漉酒不妨同伴酌，弹冠休猜笑相逢。天关夜夜天山梦，欲叩同人大觉钟。
访史燕峰时练乡兵防倭
作者：庞嵩
朝代：明

剡溪岂漫携诗舫，风雨相期话对床。嘉义当年开讲院，救荒千古记名庄。宣楼逸兴人同五，国士吁谟老复强。愿得东南洗尘障，赓歌熙皞揖虞唐。
访喜庵偶忆章斗阳
作者：庞嵩
朝代：明

署判南京兆，遥思章斗阳。蜀高山月白，吴阔树云苍。陋巷时方乐，过门心正忙。何当风雨夜，兰刹复联床。
访玉泉有怀方啬翁
作者：庞嵩
朝代：明

幽奇谁解擅青山，漫拉诸贤共往还。石蹬潜通盘谷路，玉泉逗出洞云间。三秋老鹤空怀主，七疏归辕忽闭关。却笑韩彭甘菹醢，几人赢得此身閒。
访院右来一无汝刚丈次韵
作者：庞嵩
朝代：明

倚天长啸拂干将，远访幽人古佛堂。归洞老龙嘘沫湿，避烟孤鹤下回翔。坐移短榻随阴转，论到投机话柄长。更上高楼频纵目，雪山堆白树云苍。
诒隐者
作者：庞嵩
朝代：明

甲子周天周复旋，人间尔亦小神仙。儿孙晓舞仍环膝，郭野春深又种田。
语影
作者：庞嵩
朝代：明

欲行欲行，顾子行行。惯与子亲，子作吾仆。
读三生文志喜
作者：庞嵩
朝代：明

壮哉何黄李氏子，厉志三馀了经史。闭门对榻膝欲穿，孰为龙头孰腹尾。英华吐出胸中藏，斗牛气贯虹霓光。天马行空拟联步，青钱万选谁争长。朅来快睹醒尘目，璀璨珠玑千百斛。同人意气乐已深，旧游况是通家族。通家自昔爱后生，庆有贤嗣光前躅。愿言继孔迹伊周，谫谫尔一芥之功，名岂以为诸君足。
谒南岳庙
作者：庞嵩
朝代：明

衡岳山本高，岂待奇幻徵。天柱俨颅脊，祝融储真精。七十二关节，节节含英灵。神潜本无朕，化行互充盈。有时作云雨，有时鼓风霆。恍然明睿启，倏忽晦濛萦。一日三时变，化机曷其停。扩之育万物，肇资生以成。三广联地轴，五岭交青冥。元气时磅礴，太和自薰蒸。肃拜轻千里，瓣香曷为情。吾生素已祷，谅兹格明馨。
谒朱张二先生祠院
作者：庞嵩
朝代：明

山深路且长，吾兹扣贤扃。二贤不可作，三匝绕前庭。此地方而广，人杰地滋灵。方从直内出，广乃阖中生。惟神无方体，荡荡应难名。二贤夙昔讲，渺渺云何徵。神交已夙昔，千里还合并。岂在言语间，意气相薰蒸。时来二三子，深造同此行。心期旷百代，真感讵骸形。
谒濂溪白沙二先生祠
作者：庞嵩
朝代：明

粤秀山南麓，名贤两庙开。太极披图蕴，通书启圣胎。三才兼两立，一要藉深培。谁复浑沦秘，渔歌紫水隈。蒲茵穿钓席，碧玉育英才。道东原有属，狂简岂无裁。哲人嗟并远，瞻仰思悠哉。心灵今古共，筌蹄祇群猜。欲洗从前障，依归斗与台。
谒甘泉先师墓
作者：庞嵩
朝代：明

坐分更漏亟开先，日揭中天水在川。封草忽愁春露湿，碑台重见暮云连。坐超与子虚颜卓，反筑于场劣赐贤。赖有彬彬陪俎豆，岂无洙泗得真传。
谒甘泉先生祠院拟修
作者：庞嵩
朝代：明

忆予湛夫子，看山酬夙缘。行年八九十，两陟衡岳巅。紫云开讲院，丹壑引流泉。背倚南台峰，天柱联撑天。左襟岳宇秀，右邻文定贤。洞深奥复奥，翠屏抱当前。高建白沙祠，低处开井田。更有祝圣台，祝圣千万年。重门辟大道，纳级升堂轩。乡约集诸老，青衿开心传。文风忽丕变，礼乐相交先。遗泽在一方，庙貌肃俨然。嗟予系天关，三约踰十年。今朝始一到，点检多遗愆。两斋已颓圮，门墙颇更迁。岌岌白沙宇，欹斜亦将颠。乃亟鸠众工，爰方斲且虔。植邪以有立，易腐以为坚。斋廊且有待，两垣筑环联。心勤力不违，弱驾谁能鞭。岂无同心者，勖哉成予言。
谒白沙先生祠
作者：庞嵩
朝代：明

石翁钓江门，所志在衡岳。拟踏祝融峰，终老恒此乐。云胡菽水羁，神游梦虚托。厥后甘泉师，黾勉承先觉。白沙建祠亭，此愿酬昔昨。闻者有兴起，斯道愈弘扩。顾予何人斯，仰述愧前作。瞻拜重踌躇，愿言鞭矍铄。
谒胡文定先生祠院
作者：庞嵩
朝代：明

隐居卜筑衡山趾，百世声猷见宇垣。进讲昔曾虚玉陛，传心犹自有金昆。先几□夏春秋辨，独玩神明中夜存。仰止高山云物重，一门香火并乾坤。
谒韩昌黎祠用韵
作者：庞嵩
朝代：明

泷口泷头路旧通，千年山斗仰高风。衡云已见孤忠动，佛骨难回一疏雄。国是岩廊颠李相，庙碑潮海有苏公。驱车一过人心在，旅客香烟祀未穷。
谢宗室洪山寄琴札
作者：庞嵩
朝代：明

东关六脉通渠水，南海孤蓬老钓矶。岂谓天潢垂渥润，特来坡石浣吟衣。文昭武穆源真远，流水高山意不违。遥瞩鹜霞洪浦外，玉炉烟袅弄金徽。
谩书为醉者
作者：庞嵩
朝代：明

餔糟同啜醨，醉倒横路多。谁是独醒者，听唱铜鞮歌。
谷日喜晴
作者：庞嵩
朝代：明

已知生计薄，戛釜待丰年。运转三阳泰，晴占八日天。秋租方半赐，斗米欲三钱。早办菑涂耒，勤耕北廓田。
贡院中秋
作者：庞嵩
朝代：明

爽籁金飙发，明河玉辇过。秋光怜尔独，古照阅人多。笔战犹金鼓，笙歌忆绮罗。有人桐影下，笑笑问嫦娥。
贺何讷皋冠带
作者：庞嵩
朝代：明

启后嘉诒谷，观风重表贤。庆增筹海里，光动太薇前。彩服近珠履，清尊荐玉筵。漫从歌祝列，犹续杞莱篇。
贺朱碧山赞画成罗旁功
作者：庞嵩
朝代：明

君不见康乐翁，淮淝有侄成肤功。又不见记室史，宋家平定由兹始。天生杰士济时难，岂与樗栎甘投閒。老骥伏枥志千里，况在青春鬓未斑。桑弧蓬矢悬门冀，请缨投笔吾人事。文谟武略张弛间，俎豆戎行非有二。忆公初试闽幕时，读书读律弘兼资。致君尧舜已有术，俗格拘孪未尽施。沧溟正刷鹏抟羽，碧汉秋风待时举。三尺干将重淬磨，搴旗伐鼓陈师旅。可以阖，可以开，九天震动鸣风雷。可以进，可以退，蛟龙伸屈谁能会。胸中数万藏甲兵，萧曹伊吕相峥嵘。指挥勿浪徒誇评，神机默运真难名。向年已奏牂牁续，今兹渌水波澄碧。干戈载戢牛马归，率土普天皆版籍。皇明一统浑为家，谁哉铜柱分茅石。
贺林在心生男和来韵二首
作者：庞嵩
朝代：明

暖风吹动小阳天，大地谁云雨露偏。喜有善根培旧圃，庆来嘉玉长新田。词赓白雪惭巴调，酒引甘霞映锦鲜。万事足时何所事，与君同舞乐尧年。春光如火百花然，羡尔松筠晚节坚。生意便从根上起，翠容应伴雪中鲜。宁馨已兆香孩室，谷似仍浇种玉田。伫看峥嵘随日长，照人功业是光前。
贺林在心生男和来韵二首·其一
作者：庞嵩
朝代：明

暖风吹动小阳天，大地谁云雨露偏。喜有善根培旧圃，庆来嘉玉长新田。词赓白雪惭巴调，酒引甘霞映锦鲜。万事足时何所事，与君同舞乐尧年。
贺林在心生男和来韵二首·其二
作者：庞嵩
朝代：明

春光如火百花然，羡尔松筠晚节坚。生意便从根上起，翠容应伴雪中鲜。宁馨已兆香孩室，谷似仍浇种玉田。伫看峥嵘随日长，照人功业是光前。
贺穗石伦翁七十一寿
作者：庞嵩
朝代：明

得意长安好看花，考槃开径独成家。徵书不为临门动，散屐时随玩物华。三桂今看黄石老，五常公擅白眉誇。谁同洛社香山会，共扣金声饵晚霞。
贺蔡高冈七十三寿辰二首
作者：庞嵩
朝代：明

七十三年岳降祥，远从南海荐霞觞。岂缘吸养仙丹寿，且喜真传道脉长。云梦春风时对育，天关晴日倍辉光。贞元再见清宁会，翙翙高冈有凤凰。春转尧天舜日熙，心传尧舜几闻知。物生本与时行会，万化都从一画窥。天霁翕云观妙用，岸容舒柳亦何私。千年把柄归吾手，便是乾坤不老时。
贺蔡高冈七十三寿辰二首·其一
作者：庞嵩
朝代：明

七十三年岳降祥，远从南海荐霞觞。岂缘吸养仙丹寿，且喜真传道脉长。云梦春风时对育，天关晴日倍辉光。贞元再见清宁会，翙翙高冈有凤凰。
贺蔡高冈七十三寿辰二首·其二
作者：庞嵩
朝代：明

春转尧天舜日熙，心传尧舜几闻知。物生本与时行会，万化都从一画窥。天霁翕云观妙用，岸容舒柳亦何私。千年把柄归吾手，便是乾坤不老时。
贾傅祠
作者：庞嵩
朝代：明

涕哭咨嗟动衮旒，先生先为汉文忧。火薪不作终朝备，髋髀空迟七国谋。瘴雨戎烟空北望，恶风狂浪直东流。治安谁是经纶手，卧钓沧江一叶舟。
赏莲
作者：庞嵩
朝代：明

缀补芰荷衣，笑入荷花渚。翠盖擎珠图，花娇似能语。酌酒时劝花，爽袂空中举。花神为我宾，我作花神主。岂以颜色谐，通直真吾与。濯濯清涟漪，亭亭出沮洳。芳馨掇其花，嘉实良可茹。世有濂溪徒，共结同心侣。
赠东桥台官
作者：庞嵩
朝代：明

星斗夜夜光，风云日日改。动静识玄机，泰山见东海。
赠东湖
作者：庞嵩
朝代：明

百川吴越会，千顷自回环。浴日浮金晕，乘风涌雪山。扁舟饶蠡趣，只鹤伴逋閒。独有先忧思，临流亦泪潸。
赠乌程簿朱池竹
作者：庞嵩
朝代：明

一鉴方塘浸绿漪，琅玕千树翠交披。波摇日影龙蛇动，风引韶声鸟凤仪。行听沧浪歌旧曲，坐看淇澳写新诗。直将有斐敷民泽，不谖流芳百世思。
赠买参戎
作者：庞嵩
朝代：明

胸中饱龙韬，口外探虎窟。养晦且待时，中天见明月。
赠何木山需选南还
作者：庞嵩
朝代：明

一元淑气回磅礴，阳光布暖先旸壑。群材长养年复年，大可栋梁小榱桷。明王治举开明堂，偏遣求材罗四方。寸长寸短亦兼取，千山万卉无留良。古来效用均为贵，低昂岂必分洪细。方虔斫削固自天，莫怨工师与匠艺。君不见孔氏师，乘田委吏何曾卑。又不见赵中令，始从记室匡时政。君行三载期有为，功成巨室原同归。
赠何檗樵年兄赍表入贺二首。名孟伦
作者：庞嵩
朝代：明

青衫还忆旧，白下更依然。解识驰驱范，宁分尺五天。雪寒征旆道，日近衮衣前。寿粒灵丹在，东南肯借怜。淑景开元旦，祥光护玉宸。陛墀千丈晓，海宇万年春。旧爱惟金鉴，孤忠有棘臣。炉烟回合处，喜气正鲜新。
赠何檗樵年兄赍表入贺二首。名孟伦·其一
作者：庞嵩
朝代：明

青衫还忆旧，白下更依然。解识驰驱范，宁分尺五天。雪寒征旆道，日近衮衣前。寿粒灵丹在，东南肯借怜。
赠何檗樵年兄赍表入贺二首。名孟伦·其二
作者：庞嵩
朝代：明

淑景开元旦，祥光护玉宸。陛墀千丈晓，海宇万年春。旧爱惟金鉴，孤忠有棘臣。炉烟回合处，喜气正鲜新。
赠刘生爚炳归广右
作者：庞嵩
朝代：明

千里罗浮一度过，二难今古路如何。宫针尔欲成文绣，铁杵何妨用力磨。
赠刘虚谷
作者：庞嵩
朝代：明

飘摇宦海风波日，且喜归航稳泊时。但得故园松菊在，醒携鸠杖醉哦诗。
赠别东轩
作者：庞嵩
朝代：明

夙驾迎春来，孰报春归去。斗酒欲送春，流莺唤留住。春去来几时，春光常在树。寒谷生融辉，枯杨复枝旟。眷此增徘徊，相期本无语。
赠别乐霁野
作者：庞嵩
朝代：明

四郊雨色开新霁，捲尽浮云见太虚。肯倩菊边人送酒，且饶花下客来车。青衫梦远黉宫旧，白发心从矩度馀。铁脚路岐行独稳，箪瓢陋巷浑如如。
赠别高笥峰象峰碧峰黄峰并令郎侄孙诸彦
作者：庞嵩
朝代：明

天曹旧识东床面，岭海重劳北使车。千里交情从此厚，百年高谊更谁如。乘风舟楫趋涢楚，入室芝兰满砌除。并驾五常休独羡，八龙端的嗣簪裾。
赠北吉
作者：庞嵩
朝代：明

玉振金声推大圣，却从诗礼诏趋庭。三千峻极敷时育，四始中和尽性灵。南国古风旋大雅，横渠先入到西铭。格天功业无穷在，济美还看世德馨。
赠友
作者：庞嵩
朝代：明

过雨长安洗旧尘，新泉活水几添新。八溟剩有连鳌手，共整长竿理钓纶。
赠友兰游子宗谦归闽
作者：庞嵩
朝代：明

大道久蓁芜，侧径多岐别。子欲适通都，问途意弥切。开门在见山，射虎石可裂。得一流大和，四时自成节。子归遇龙江，再订常明说。濯濯星江源，家庭有真诀。会意即传神，在处通脉血。愿借鸳鸯针，为绣同心结。
赠古林何廷尉北上二首
作者：庞嵩
朝代：明

罗浮薄青霄，掩映西樵峰。百川汇南海，淼淼银潢通。匪且萃珍贝，清淑人文钟。前茅驾张崔，奕奕驱长风。送送登仙舟，珠海晴不波。捲尔天山易，听我粤社歌。处以同心合，出以同心和。行矣济时泰，包荒用冯河。
赠古林何廷尉北上二首·其一
作者：庞嵩
朝代：明

罗浮薄青霄，掩映西樵峰。百川汇南海，淼淼银潢通。匪且萃珍贝，清淑人文钟。前茅驾张崔，奕奕驱长风。
赠古林何廷尉北上二首·其二
作者：庞嵩
朝代：明

送送登仙舟，珠海晴不波。捲尔天山易，听我粤社歌。处以同心合，出以同心和。行矣济时泰，包荒用冯河。
赠司鹾陈太湖课最北上兼寄乃弟绍虞参军
作者：庞嵩
朝代：明

尊翁翰苑宗文史，令伯虔台肃宪纲。奕世清风原有范，百年交谊未相忘。书香重拟增华国，鹾政今看颂惠商。翘首绍虞高万丈，太湖千顷共汪洋。
赠吴七坡
作者：庞嵩
朝代：明

蜗角功名信渺冥，直于心窍识虚灵。八年石洞专磨杵，三月春风几坐庭。水到通渠常泼泼，时来群物总青青。不须更着安排力，拨去云霾见日星。
赠吴小溪七坡昆仲
作者：庞嵩
朝代：明

二难今古几人全，爱尔兄贤弟也贤。早向芹宫辞廪禄，老同齑粥对茅椽。田家荆树惟真广，谢砌芝兰有惠连。和气祯祥从此召，碧梧三凤看腾骞。
赠周荆山长卿使山东选射兵
作者：庞嵩
朝代：明

万年钟簴奠山河，抗辔螳螂敢奈何。干羽莫言虞室远，腹心羸见野逵多。暂分虎帐飞符竹，即跨龙江渡使舸。东海尽收弧矢利，普天应复遍弦歌。
赠增城掌教林次浔之任河南赵府祀正
作者：庞嵩
朝代：明

我爱龟峰秀，同公陟嶙峋。芳枝虬欲动，细草翠成裀。化雨时敷足，和风正好人。话入芝兰室，香交桃李芬。何当遽然别，握手弥殷勤。河间文献地，喜得相明禋。乐和礼备举，于以谐人神。行见通河洛，大地回氲氤。
赠少参袁中山考绩北上
作者：庞嵩
朝代：明

久旱初逢四月雨，万郊禾黍总欣欣。谁将只鹤图书舸，遽别五羊珠海滨。报国葵忠饶捧日，匝江树色帐停云。天涯万里多民瘼，启皂遥知有疏闻。
赠常山中陵子徐延芳士棻
作者：庞嵩
朝代：明

予兹爱中陵，四山环四宅。晓观东日红，晚见西月白。北斗近紫薇，南箕扇尘陌。吾中集太和，四时春拍拍。不以炎燠蒸，岂为霜威剥。出门游泰华，驱车遍恒霍。回旋河洛间，兀然憩中岳。山垤无崇卑，宇宙谁宽窄。芝芷丛芝兰，危巅挺松柏。坐荫挹幽香，于以寻颜乐。瓢饮自足甘，蔬食亦不恶。况已饶膏粱，何忧亦何愕。勉之贵及时，坚固我可作。夷惠流高风，清和各有托。伊尹诚天民，耕莘乃先觉。圣偏吾岂居，孔时固愿学。
赠廖生文亮归广右
作者：庞嵩
朝代：明

子来渐识观山意，步转朱明已石楼。高处却从平地起，莫忘披径继重游。
赠张都阃征安南
作者：庞嵩
朝代：明

简书专阃外，节钺出天涯。八阵骧龙虎，三驱殪兕豝。金瓯元已固，铜柱绩非遐。从此安南地，车书大一家。
赠徐南阆
作者：庞嵩
朝代：明

两峰祇一峰，千里共一里。长忆同心盟，时行与时止。
赠惺庵弟巡抚福建
作者：庞嵩
朝代：明

予本樗栎资，早遂归林壑。爰结同心盟，天关亦足乐。独抱匡时忧，俯仰将谁托。抗宗有奇英，楼前韡花萼。始聘百里车，渐展骐骝脚。四省肃埋轮，清风动山岳。节钺齐扬间，直驰九边角。岂翳独贤劳，养器需盘错。今朝重出门，八闽再挥霍。且慰苍生谣，伫看登台阁。
赠戴龙台之任惠州二守
作者：庞嵩
朝代：明

水月江天万里清，浣江携月送君行。遐封惠渥新沾沐，对榻经纶旧讲明。白鹤忽看峰自在，青霞犹记洞中横。长安草色分岐路，聊付东风寄此情。
赠曾元山赐还临川二首
作者：庞嵩
朝代：明

间关世事知何日，一十三年鬓渐霜。祇为东宫留疏草，岂论南海窜炎荒。投戈已荷完环赐，侧席仍需补衮裳。再拜天关从此别，石门烟树怅苍苍。捲尽浮云见太空，肯将湖海叹飘蓬。水从东向千回折，金到南兼百炼功。鹿洞有规遗旧迹，象山无语赘尘聪。天关共探从前路，万里天衢咫尺通。
赠曾元山赐还临川二首·其一
作者：庞嵩
朝代：明

间关世事知何日，一十三年鬓渐霜。祇为东宫留疏草，岂论南海窜炎荒。投戈已荷完环赐，侧席仍需补衮裳。再拜天关从此别，石门烟树怅苍苍。
赠曾元山赐还临川二首·其二
作者：庞嵩
朝代：明

捲尽浮云见太空，肯将湖海叹飘蓬。水从东向千回折，金到南兼百炼功。鹿洞有规遗旧迹，象山无语赘尘聪。天关共探从前路，万里天衢咫尺通。
赠月池上人
作者：庞嵩
朝代：明

寒冬木叶落，大空净无尘。蟾光湛中沼，仿佛见吾真。
赠李子畅
作者：庞嵩
朝代：明

宪台霜净月华天，羡汝功成最少年。三尺案前知素慎，九霄云外看腾骞。剪刀制锦随时用，诗礼传家自昔传。当宁虚怀急图治，各途登俊总多贤。
赠林凤野之任感恩
作者：庞嵩
朝代：明

从来海外称奇甸，圣世同伦远借贤。万里珠崖飞彩鹢，一春花雨润青毡。潮通星汉风初度，秋冷鱼龙渡正便。再拜相期无限意，依依岐路亦潸然。
赠林次浔祀正
作者：庞嵩
朝代：明

天朝崇礼乐，藩国借高贤。昔仰游能学，今推赤也先。庭趋严对越，琫捧惯周旋。独恨增江士，依归远旧传。
赠林泸江案兄还南
作者：庞嵩
朝代：明

并辔殷勤廿六年，白莲池上景依然。送君别去东南路，老翮相看万里天。
赠林生净归高吴
作者：庞嵩
朝代：明

看山未陟飞云嵿，漫说飞云第一峰。踏上飞云峰嵿望，飞云天外又重重。
赠欣乐丞李德任二首
作者：庞嵩
朝代：明

仰止中离山，欲泛惠江艇。叱仆驱前途，问道丰湖境。东有白鹤峰，西有黄洞岭。半径通湖光，双江蘸云影。美人宛中央，苍洲隔芳艼。漱玉流且湍，归云日将暝。韶华迅以逝，逍遥复能拯。过客悲邮亭，对子良独省。云汉矫鸿鹄，樛枝集鹩雀。阔视齐物篇，隘迹堪舆博。候人重何戈，择仕贵击柝。职称谅所宜，官卑亦不恶。西湖故佳胜，而子足欣乐。况有说驾贤，未肯封人却。抗志昂藏间，翻飞向寥廓。
赠欣乐丞李德任二首·其一
作者：庞嵩
朝代：明

仰止中离山，欲泛惠江艇。叱仆驱前途，问道丰湖境。东有白鹤峰，西有黄洞岭。半径通湖光，双江蘸云影。美人宛中央，苍洲隔芳艼。漱玉流且湍，归云日将暝。韶华迅以逝，逍遥复能拯。过客悲邮亭，对子良独省。
赠欣乐丞李德任二首·其二
作者：庞嵩
朝代：明

云汉矫鸿鹄，樛枝集鹩雀。阔视齐物篇，隘迹堪舆博。候人重何戈，择仕贵击柝。职称谅所宜，官卑亦不恶。西湖故佳胜，而子足欣乐。况有说驾贤，未肯封人却。抗志昂藏间，翻飞向寥廓。
赠湖洲郡博曾甲山乡丈
作者：庞嵩
朝代：明

文章畴昔仰湖郡，实履谁将复古诚。琢玉定须原抱璞，铸颜端喜获蜚声。两斋拆养惟安定，一乐寻真是伯程。庭下三鳣原有兆，先生从此道弥亨。
赠湛生
作者：庞嵩
朝代：明

下帷见董子，三载不窥园。登楼有湛生，誓不出庭轩。针成在磨柱，心坚石自穿。由此希往圣，岂徒盖前愆。人皆可为舜，勿谓今无贤。
赠潘半径
作者：庞嵩
朝代：明

东望白鹤峰，西引澄虚台。几时释尘鞅，与子终徘徊。
赠王阳冈赴召二首
作者：庞嵩
朝代：明

伊昔岁戊申，而我寓姑孰。送送别梅冈，朱夏月正六。今庚六月闰，三金火旋伏。执手遽言别，曳舄黄山麓。飔飔袭璚树，冷冷漱湍玉。入火能不炎，即此良自足。聊以把赠君，一洗烦与酷。康时在长策，会合良所难。霜蹄信奇捷，岂困槽枥间。君今入承明，驱车出齐山。浮云敛天末，长风纵飞翰。东南满疮痍，愿言借神丹。款语开宸旒，无为空叩关。
赠王阳冈赴召二首·其一
作者：庞嵩
朝代：明

伊昔岁戊申，而我寓姑孰。送送别梅冈，朱夏月正六。今庚六月闰，三金火旋伏。执手遽言别，曳舄黄山麓。飔飔袭璚树，冷冷漱湍玉。入火能不炎，即此良自足。聊以把赠君，一洗烦与酷。
赠王阳冈赴召二首·其二
作者：庞嵩
朝代：明

康时在长策，会合良所难。霜蹄信奇捷，岂困槽枥间。君今入承明，驱车出齐山。浮云敛天末，长风纵飞翰。东南满疮痍，愿言借神丹。款语开宸旒，无为空叩关。
赠番禺林司训擢感恩掌教
作者：庞嵩
朝代：明

番禺校北天关院，振铎声高四野闻。入室芝兰同臭味，向阳花木总荣欣。道行琼岛堪浮海，洽化人心重采芹。一点顿融颜巷雪，直将陶冶策奇勋。
赠白农休长官贺圣诞
作者：庞嵩
朝代：明

暂从棘省集飞翰，尚忆铨曹旧宰官。过眼片云从幻变，放怀大宇本来宽。嵩呼禁籞瞻龙衮，班缀蝉貂拟凤抟。愿祝万年天保固，四郊尘静玉寰安。
赠苏森僯
作者：庞嵩
朝代：明

乔木千章古，丛林一径通。亭依苍障立，人在翠华中。逸兴朝随鹿，冥心晚托鸿。小坡偏忆汝，吾欲驾长风。
赠苏阴阳
作者：庞嵩
朝代：明

送客碧桃花欲语，帝城春暖玉楼天。凭君会领阴阳意，直透乾坤未画前。
赠讲学诸同志
作者：庞嵩
朝代：明

性命文章自一源，真根培养叶华繁。三重有画原无画，六籍昌言在未言。却笑支离分内外，漫从闻见苦嚣烦。肯将尘态消磨尽，浑浑还看到海奔。
赠邓默成
作者：庞嵩
朝代：明

予晤默成子，最爱默成义。何以默而成，忠信为实地。植培真种根，沃以灵泉泚。删剔去繁枝，含英葆元气。夜息微初萌，勿俾牛羊恣。自养自得之，谁能说衷秘。太虚本何言，声臭两无自。惟翕始有辟，专一为直遂。是以广大生，无穷亦无际。古有孔圣师，无言法天地。心斋以坐忘，如愚有颜氏。千载同心盟，吾兹见吾是。
赠钟笔洲之任永府长史
作者：庞嵩
朝代：明

人言一日养，不以三公换。况乃桑梓邦，王藩作明宦。禄养既尽欢，承颜复泮奂。礼乐诚嘉猷，河间即东献。贾传良足师，临湘莫重叹。治安策可陈，早为明廷赞。
赠陈三尹之京山
作者：庞嵩
朝代：明

踞榻罗浮峰，曾识博罗簿。遗爱垂贞珉，大道式章甫。委吏尚可为，况乃民父母。子行适京山，勉旃在师古。
赠霍勉衷应召赴浙鄞任
作者：庞嵩
朝代：明

紫府横箫越客歌，月明江水若情何。送君浙路飞仙棹，饶我江门老钓蓑。抚剑再看龙出匣，负图今见马腾河。箕山汭水匡尧略，一笑谁分与仲多。
赠霍尔樵分教上林
作者：庞嵩
朝代：明

老剑独磨知岁久，短檠相对忆更深。东风物色年来异，又喜看春到上林。
赠霍迩樵
作者：庞嵩
朝代：明

廿载交游旧，殊方会晤新。将心托明月，千里共佳人。
赠鳌峰殷春元
作者：庞嵩
朝代：明

挟策飞黄入帝京，天章云藻振蜚声。汉阳濯暴方怀孔，风月搔吟暂到程。几对登楼舒晓望，还同随柳探春行。外王内圣无差别，祇向危微认至精。
赠黄月坡入贺
作者：庞嵩
朝代：明

火轮漫碾三山路，彩鹢何妨六月行。敬祝尧天同永覆，海滨黎赤赖长生。
赤壁道中赠武冈陈守
作者：庞嵩
朝代：明

扁舟驾长风，道遇武冈守。烨烨俨凤仪，芬芬佩兰揉。因之衔舻尾，载月驰清溜。细与话同心，倾盖恍然旧。忆昔赤壁游，几人共杯酒。扣舷吹洞箫，水月空明偶。一苇纵所如，岂能事拘纽。霸业归寒灰，长江赋同久。今古几人豪，与君重携手。
跃鱼二首
作者：庞嵩
朝代：明

槛外閒窥沼，水深多纵鳞。升沉原自性，游跃故相亲。洗砚吞吐墨，忘机罢钓纶。畏途风已静，吾亦水云身。入境诸天寂，跃鱼时在津。岂因琴出听，应罢钓来驯。鬣破龙门锦，波翻禹浪银。济时云雨具，应与后生论。
跃鱼二首·其一
作者：庞嵩
朝代：明

槛外閒窥沼，水深多纵鳞。升沉原自性，游跃故相亲。洗砚吞吐墨，忘机罢钓纶。畏途风已静，吾亦水云身。
跃鱼二首·其二
作者：庞嵩
朝代：明

入境诸天寂，跃鱼时在津。岂因琴出听，应罢钓来驯。鬣破龙门锦，波翻禹浪银。济时云雨具，应与后生论。
路出南雄次川谭丈枉顾惠粟
作者：庞嵩
朝代：明

东山高卧闭关时，濯足龙门未易窥。不谓一枝鹩借宿，却瞻千仞凤来仪。伯夷树粟殷勤馈，管子分金特达知。世态波颓东逝远，真凭砥柱障澜陂。
辟隘
作者：庞嵩
朝代：明

乾即吾之父，坤即吾之母。性体父母遗，藐然兹下土。民皆吾同胞，物乃吾侪与。天下本一家，兄弟浑散处。顾彼有我私，藩篱隔牴牾。岂不均属毛，岂不均离里。大君乃嫡子，约法族所宗。大臣家之相，协力胥寅共。卑弱幼吾幼，高年长吾长。鳏寡残疾徒，兄弟失所仰。在我宜抚之，我心重养养。贤圣乃克肖，济恶何不才。害仁与悖德，兄弟良可哀。安得顿革奸，烝乂以不回。有怀日匪懈，无忝馀所生。明发耿不寐，靡靡迈以行。愿言顾常棣，骨肉情相亲。兄弟乐且孺，以慰予二人。吁嗟酿失德，乾糇不以分。剖柑贵同味，有无安足论。闭门独腹饱，同室私啼饥。膏粱岂不甘，吾心亦以悲。同室私号寒，吾身独缊燠。裘帛岂不安，已颦亦以蹙。小忿萌懿亲，阋墙忽相搆。被发缨我冠，救之尚恐后。况乃手相刃，溅血濡禁庭。田地本易得，同气何相倾。相彼豆与萁，相煎乃太急。我生念同根，隐忧涕以泣。相彼一尺布，缩缩亦可缝。乃尔弟与兄，云胡不相容。怀哉百忍子，同居睦且久。遵彼李氏谟，钱帛不私有。愿作长枕被，寒暄共依依。炙艾以分痛，四海疗疮痍。兄弟各得所，父母当怡怡。百犬均同牢，物我非尔私。
达观岩
作者：庞嵩
朝代：明

广而非旷，高而非迂。仰察俯观，泼哉鸢鱼。
迁冈堂午坐
作者：庞嵩
朝代：明

南方间气旋贞会，北阙英标动圣颜。双手已占擎日月，三元仍见重江山。堂空篆袅人千古，榻静阴浓客半閒。共倚竹松赓唱罢，峰高天外水潺潺。
过东林寺有怀洪代巡
作者：庞嵩
朝代：明

觉山廿宿东林寺，共对庚申六月时。郁水鳌洲传学谱，天蚕沙贝寄铭碑。双翻棠棣齐云秀，十载音书托雁迟。今日招提重过棹，好音先折野梅枝。
过吴公庙
作者：庞嵩
朝代：明

章溪有泷小，不如昌泷雄。亦有泷神庙，问之云吴公。此庙据奇石，真山假山同。进进官陂头，山平村野通。焚芟辟草埔，预为事春农。临溪浣衣妇，汲爨事姑翁。章邑谅不远，知政占民风。
过小金山登妙高台
作者：庞嵩
朝代：明

自惜驰驱地，遨游今独閒。不因筵祖道，已破利名关。适意鸢鱼外，忘形天地间。德云苏老逝，休更问回环。
过曲江
作者：庞嵩
朝代：明

百折溪流赴此江，远山巍耸近山降。花光夹道仍侵旆，酒气迎风漫启缸。矿寨每勤三度计，疲颠谁仗一肩扛。治中况已专城任，老凤丹雏尚愧庞。
过武昌县谒镜湖熊公故居有感
作者：庞嵩
朝代：明

误国谁人昔主和，捲天冥雨沸鲸波。广闽边海创残尽，廊庙凭公得算多。六月功成归战舸，薰风民阜听弦歌。出师已遂平生抱，志决身歼谓若何。
过湘阴吊屈原
作者：庞嵩
朝代：明

清流佳客舣湘湖，千古清风仰大夫。如矢本来如汝直，徉狂何不学为奴。栖烟古泽三闾尽，落木寒枝一鸟呼。再展离骚不成诵，畹兰汀芷总愁予。
过玉山憩杨五一先月楼赋谢
作者：庞嵩
朝代：明

常山朝趁玉山程，揽辔东风雨正晴。烟树半开笼月影，石梁湍湃隐雷声。新城关镇知安乐，浪迹江湖笑草萍。侦报不须劳候吏，道旁东主解相迎。
过碧江表兄夜谈次韵
作者：庞嵩
朝代：明

衡门依旧小溪环，一别重逢十载看。宦辙莫疑轻去住，世情更历几寒酸。出场戏里真成戏，着力难时未是难。对酒莫辞今夜醉，碧天明月又阑干。
过胥江
作者：庞嵩
朝代：明

上滩思买篙，防雨思买伞。况乃当危湍，阴云布微霰。谁为杞人忧，长歌待明旦。
过访吕巾石翁值其大耋寿用韵三首
作者：庞嵩
朝代：明

灵山钟地脉，古洞隐云台。路引千松入，门临一鉴开。振衣怜晚步，倒屣漫相催。会合天应定，披蹊拟剪莱。廿年违缩地，千里庆登台。蟾桂丛丛发，绥桃岁岁开。称觞霞共割，觅句雨初来。欲缵南山什，赓歌愧有莱。沙贝留芳躅，江门峙钓台。万年洙泗泽，一派石塘开。不老朱颜在，宁因白发催。况多沂点伴，信足是蓬莱。
过访吕巾石翁值其大耋寿用韵三首·其一
作者：庞嵩
朝代：明
体裁：五言律诗

灵山钟地脉，古洞隐云台。路引千松入，门临一鉴开。振衣怜晚步，倒屣漫相催。会合天应定，披蹊拟剪莱。
过访吕巾石翁值其大耋寿用韵三首·其三
作者：庞嵩
朝代：明

沙贝留芳躅，江门峙钓台。万年洙泗泽，一派石塘开。不老朱颜在，宁因白发催。况多沂点伴，信足是蓬莱。
过访吕巾石翁值其大耋寿用韵三首·其二
作者：庞嵩
朝代：明

廿年违缩地，千里庆登台。蟾桂丛丛发，绥桃岁岁开。称觞霞共割，觅句雨初来。欲缵南山什，赓歌愧有莱。
过雷家铺巡司
作者：庞嵩
朝代：明

舟达三汊河，雷家铺滩急。一水来茶陵，永新从此入。左江摩空青，衡岳参前立。衡邑尚几许，计程里三十。
过顺德罗京兆别业
作者：庞嵩
朝代：明

碧水遥分银汉长，夹城连抱水云乡。层崖怪石晴空出，古木苍藤晚吹凉。京兆宅联丹桂蔼，水仙宫袅紫檀香。凭高欲罄衷肠话，金谷何妨酒百觞。
过须口
作者：庞嵩
朝代：明

数千里路一舟轻，岂冀神休利与名。越楚江山寻旧约，泗洙今古结同盟。年光腊去梅欹岸，春信时来柳瞰城。江水骛霞天外阔，此行应得慰予情。
迎春日即事
作者：庞嵩
朝代：明

日光涵远山，霞彩蘸波底。柔风帆慢扬，澄江练如洗。暖气来絪缊，寒衣欲渐委。莫是春初迎，阳和转新轨。
远寺闻钟
作者：庞嵩
朝代：明

禅林幽更幽，寒灯常皎皎。隔溪人未醒，枕上钟声晓。
远游出郭
作者：庞嵩
朝代：明

平生不作临行泪，今日出门偏洒缨。荒冢樵云回注目，季儿灯火重关情。百年道计三冬路，两地心期万里程。人事天心若留意，满江风雨忽开晴。
送人
作者：庞嵩
朝代：明

洛阳冠盖称仁里，司马归来两鬓疏。回首十年天上梦，数行鹓鹭近何如。
送人官广西
作者：庞嵩
朝代：明

天书飞下金鸡鸣，五更天使趋王程。门通郁水楼船远，节度苍梧竹马迎。万里由来宣上德，一官谁谓寄身轻。书绅尔解存三事，会见芳猷达圣明。
送何司训擢宜山谕
作者：庞嵩
朝代：明

广文先生匹马来，嫩李夭桃花烂开。粤海羽翰奋秋翥，禹门鳞甲殷春雷。清时斗岳名方重，梓里河山看屡回。明到宜城非久借，三鳣原已兆三台。
送何怀云明府入觐
作者：庞嵩
朝代：明

怀云贤邑宰，意气若予谋。琴鹤初来郡，图书一去舟。浃时新雨露，问俗见歌讴。海甸殷民瘼，仍期疏衮旒。
送刘甥于倬之南宁同府
作者：庞嵩
朝代：明

端岭夜深山月明，隔船风送洞箫声。相联客主挑灯话，无限舅甥留别情。问稼笑予今日拙，悬鱼知尔旧时清。樽前咫尺东西辨，要作南天万里城。
送叶韡夫应贡北上
作者：庞嵩
朝代：明

散发扁舟傲五湖，祖生鞭动适皇都。今宵且共三城月，指日俄经两浙涂。学抱济时应晚用，德邻随地肯疑孤。金针授与无多诀，一线中空是范模。
送司训聂少泉归上高
作者：庞嵩
朝代：明

白鹿青原路几许，上高中据万山雄。乾坤总布阳和脉，朱陆谁多与仲功。一贯赖君传道艺，三城分席启愚蒙。康年早赐扶鸠杖，绝顶还应溯上风。
送孙白峰掌教鄱阳
作者：庞嵩
朝代：明

高风鹿洞流千古，劲气康山塞两仪。舟过落星湖口路，望中云翠是吾师。
送席铭泉行
作者：庞嵩
朝代：明

握手滇阳忍送行，玉人金马雪蹄轻。狂风过雨晴波后，万里天衢路正平。
送张松陵太守任琼州
作者：庞嵩
朝代：明

双飞彩鹢大江头，解缆欲行行且留。葭水玉人天渐远，海琼芳沚是南州。
送文崖林郡博擢国子
作者：庞嵩
朝代：明

鳣堂廿载番山月，两照先生自此征。柳面和风随去棹，壁池新雨对长檠。贞心老柏犹撑古，雅操寒梅独著清。都下本来文物盛，好从先进育群英。
送晏龙山掌教泸溪兼寄聂少泉
作者：庞嵩
朝代：明

上高自昔多文献，振铎番山得两贤。聂老庭前归一鹤，晏公堂上兆三鳣。星依鹑野时瞻斗，路入桃溪好扣舷。会识文章通性道，万年洙泗此真传。
送曹峒峰擢广西宪副
作者：庞嵩
朝代：明

皇初世弥远，大朴日已漓。蒙泉到西湖，溢载筝与丝。挺挺苍玉质，矫矫逵羽仪。愿言绍于迈，揽辔追黄羲。老翮冲图南，眷集琼海北。虎门扇艚么，聊借干羽格。惭余藐太丘，恶少苦群迫。欃枪落旄头，东阳见生白。神尧驭疆宇，杰俊罗四方。章缝集佳士，韎鞈呈素长。荐书效奇策，烨烨明天章。因之骛遐轨，永以驰康庄。
送曹峒峰擢广西宪副·其一
作者：庞嵩
朝代：明

皇初世弥远，大朴日已漓。蒙泉到西湖，溢载筝与丝。挺挺苍玉质，矫矫逵羽仪。愿言绍于迈，揽辔追黄羲。
送曹峒峰擢广西宪副·其三
作者：庞嵩
朝代：明

神尧驭疆宇，杰俊罗四方。章缝集佳士，韎鞈呈素长。荐书效奇策，烨烨明天章。因之骛遐轨，永以驰康庄。
送曹峒峰擢广西宪副·其二
作者：庞嵩
朝代：明

老翮冲图南，眷集琼海北。虎门扇艚么，聊借干羽格。惭余藐太丘，恶少苦群迫。欃枪落旄头，东阳见生白。
送曾簿三首
作者：庞嵩
朝代：明

曾公来几年，相见时亦稀。今归云何许，问民民不知。持以问庠序，庠序交赞之。谓公待士礼，谓公爱民慈。明明秉素质，可以民不欺。吾邑有令长，兼庶政庶狱。职本粮储司，钱粮非吾属。才本听断能，民词匪吾鞠。官清有馀閒，艺圃课诸仆。薪俸或缺时，易蔬以自足。重明洞普照，片云障其辉。雨露岂不广，尺蔀遏其滋。矧兹道兴废，实维命所司。尼使或有时，行止非人为。行矣安所遇，朗赋归来词。
送曾簿三首·其一
作者：庞嵩
朝代：明

曾公来几年，相见时亦稀。今归云何许，问民民不知。持以问庠序，庠序交赞之。谓公待士礼，谓公爱民慈。明明秉素质，可以民不欺。
送曾簿三首·其三
作者：庞嵩
朝代：明

重明洞普照，片云障其辉。雨露岂不广，尺蔀遏其滋。矧兹道兴废，实维命所司。尼使或有时，行止非人为。行矣安所遇，朗赋归来词。
送曾簿三首·其二
作者：庞嵩
朝代：明

吾邑有令长，兼庶政庶狱。职本粮储司，钱粮非吾属。才本听断能，民词匪吾鞠。官清有馀閒，艺圃课诸仆。薪俸或缺时，易蔬以自足。
送松陵太守之任琼州
作者：庞嵩
朝代：明

玉井金风拂素台，心星西下暑初回。送君去去梅关路，正有芙蓉江上开。
送林凤野之感恩
作者：庞嵩
朝代：明

八闽空骥足，百粤启鳣堂。咫尺瞻韩范，云胡跨海邦。师严应道重，化远觉天长。诗礼趋庭地，仍公授秘方。
送梁宗文亲家
作者：庞嵩
朝代：明

万里音书迥，千峰障雨秋。多君越国步，慰我入乡愁。缩席期宵话，鸣和晓发驺。愧无琼玖在，何以寄绸缪。
送梁节斋表兄掌教灵川
作者：庞嵩
朝代：明

清江已解观澜意，又向灵川看逝流。正派本来浑一脉，光风在处正相求。苍连岭表千山树，爽引江东百尺楼。夜合有怀天共远，几时樽酒续绸缪。
送蔡兼峰归同安
作者：庞嵩
朝代：明

五百乾坤会，千流脉派明。光风连半席，寒雨话分更。广誉瞻乔岳，真诚动帝京。不禁游子梦，偏自速归程。
送西洲朱君之灌阳幕
作者：庞嵩
朝代：明

有志英豪事竟成，浩歌长剑向西行。经纶得借风云会，半部犹堪佐太平。
送邓三生归省
作者：庞嵩
朝代：明

翩跹藤水来三凤，洒落珠江去一舟。远道定期坚足踝，浮名谁为介心头。烟霞洞里怀沙近，诗礼庭前裕圣修。到得俗缘全放下，岂无骑鹤跨扬州。
送金公子还乡·惠州金太守子
作者：庞嵩
朝代：明

白鹤峰高东插天，鉴湖光彩西相连。三年到郡春风蔼，万里归舟秋水便。大道本来随处见，馀师犹自接家传。相期欲到忘言地，洗耳长江直弃筌。
送陈梁洪三生归试新兴
作者：庞嵩
朝代：明

雨馀归路净朝尘，草色新州又一新。飞舄我携聊赠子，好乘霁日步嶙峋。
送霍清汾谒选
作者：庞嵩
朝代：明

伊洛渊源远，人推伯子贤。奇文应拟古，卓行允开先。会意三山月，知音一素弦。江湖夙昔念，去去庙廊宣。
送马汝砺
作者：庞嵩
朝代：明

完璞日已琢，天性民不虞。岂无煨中烬，六籍空遗书。抚卷发浩叹，愿言见子都。之子在何方，山高水难踰。幸有乘木质，岂徒饰轮舆。招招利载者，曷不吾与俱。怅怅独云迈，一行一踟躇。前川渐佳境，少乐众不如。岐端误失道，适足丛蓁芜。行矣慎所之，勿使纷忧娱。告汝利载者，与尔良不疏。勉旃觅子睹，窈纠当复舒。
道出溧水遇雨借宿计图长家留赠
作者：庞嵩
朝代：明

麦郊春润布甘霖，短袷迎风冷透襟。喜有高门新榻下，愧无南国旧棠阴。何因琼玖情偏厚，渐引杯盘乐更深。踧踖趋庭知有子，岂无叔夏素传心。